İstifadə şərtləri-Xülasə - Meta\nBu İstifadə Şərtlərinin daha rahat anlanılması üçün yaradılmış qısa xülasəsidir. To read the full terms, click here.\nXəbərdarlıq: Bu qısa xülasə İstifadə Şərtlərinin bir hissəsi və hüquqi bir sənəd deyil. Bu yalnız bütün terminləri anlamaq üçün rahat bir istinad mənbəyidir. Şərtlərimizi yalnız hüquqi olaraq öz dilinizə çevrilmiş istifadəçi dostu interfeys olaraq düşünün.\nMəqsədimizin bir qismi:\nYığıma və maarifləndirici materialların inkişafı üçün bütün dünyadan insanların bu işə cəlb edilməsi və imkanların genişləndirilməsi, həmçinin bu məzmunları azad lisenziya altında nəşr etmək və ya ictimai mal olaraq təsis etmək mövzusunda mükəmməl etmək və cəsaretləndirməkdir.\nBu materialların effektli və qlobal miqyasda ödənişsiz bir şəkildə yaymaqdır.\nBizim məqalələrimizi və digər yayınlarımızı ödənişsiz olaraq oxumaq və çap etmək.\nAzad və açıq lisenziya adı altında məqalələrimizi paylaşmağa və təkrar istifadə etmək.\nBizim fərqli saytları və proyektlərimizə kömək etmək və redaktə etmək.\nAşağıdakı şərtləri nəzərə alın:\nMəsulliyyət - Etdiyiniz dəyişikliklərin məsulliyəti Sizə məxsusdur (çünki biz ancaq sizin materiallarınızı yerləşdiririk).\nNəzakət — Siz mədəni mühiti dəstəkləyirsiniz və başqa iştifadəçiləri narahat etməyin.\nQanunlara Uyğun Davranış - Müəllif hüquqlarını və digər qanunları pozmayın.\n'Zərər Vermə — Bizim texnologiya infrastrukturumuza ziyan verməyin.\nİstifadə Şərtləri və Qaydalar — İstifadə Şərtlərinə və hər layihənin istifadə olunan qaydalarına bağlı qalaraq, bizim saytlarımıza baş çəkirsiniz və bizim cəmiyyətlərimizdə iştirak edirsiniz.\nBütün şərtləri anlayaraq:\nBütün əlavələrənizi azad lisenziyanın şəraitində qeyd edirsiniz - Ümumiyyətlə saytlarımızdakı bütün əlavələrinizi və tənzimləmələrinizi saytlarımıza və layıhələrimizə açıq və azad lisenziya adı altında lisenziyalandırırıq.\nTəkliflərin Mütəxəssis Təklifləri şəklində Olmaması - məqalələrin və digər layihələrin məzmunu yalnız məlumat xarakteri daşıyır, ekspert təklifləri ehtiva etməz.\nRetrieved from "https://meta.wikimedia.org/w/index.php?title=Terms_of_use-Summary/az&oldid=21680215"


Dünən 7 yanvar — 15:10\nXocalı ağısı ilə dünyaya gözlərini açdı, 27 il sonra qisas almağa getdi\nİkinci Qarabağ döyüşlərində sücaət göstərən igidlərimizdən biri - Əbil Cəbizadə 1993-cü il fevralın 26-da, Xocalının işgalından bir il sonra Sumqayıtın Corat qəsəbəsində dünyaya gəlib. Bəlkə də doğulduğu o gün Əbilin gələcək taleyini də müəyyən edib-Qarabağ uğrunda döyüşmək, Xocalının qisasını almaq və şəhid olmaq...\nƏslən Göyçay rayonundan olan Cəbiyevlər ailəsi Sumqayıtın Corat qəsəbəsində yaşayırlar. Əbil bu qəsəbədə dünyaya göz açıb, 7 saylı orta məktəbə gedib. Məktəbi bitirdikdən sonra İqtisad Universitetinə daxil olub. 2015-ci ilin oktyabrında həqiqi hərbi xidmətə yollanıb. Əbilin səhhətində (eşitmə ilə bağlı sağ qulağında problemi varmış-red.) problemi olub. Buna baxmayaraq hərbi xidmətdən yayınmayıb. Hətta 2016-cı ilin aprel döyüşlərdə iştirak edib, hərbi xidməti zamanı fəxri fərman və təşəkkürnamələr alıb.\nŞəhidin anası Dürdanə Cəbiyeva virtualaz.org-a açıqlamasında deyib ki, oğlu ölkəmizin ən ağır günündə - Xocalı soyqırımının birinci ildönümündə doğulub. Bəlkə də elə doğum günü də taleyinə təsir edib, həyatı ağrılı, əzab-əziyyət içərisində olub. Xocalı faciəsini görməyən körpə böyüyüb, Qarabağın, xocalıların qisasın alıb.\n“Əbil doğulanda mənimlə eyni palatada Xocalıdan bir gəlin vardı. Onun qızı olmuşdu. Həyat yoldaşı hərbçi idi. O gəlin bizə başlarına gətirilən faciələrdən danışırdı, biz də hamımız ona qulaq asıb ağlayırdıq. Bilməzdim ki, gün gələcək, qucağımdakı körpə faciələrinə ağlayıb göz yaşı tökdüyüm insanların qisasını alacaq, heç vaxt görmədiyim o torpaqlarda şəhid olacaq”,-dərdli ana danışır.\nAilənin iki övladı vardı, Əbil və qardaşı. Əbil həqiqi hərbi xidmətə yollananda qismətinə müharibə düşüb, 2016-cı ilin aprel döyüşləri başlayıb.\n“Nə qədər dedik ki, oğlum səhhətində problem var, dedi ki, yox, mütləq əsgər gedəcəm, mənə toxunmayın. Hərbi komissarlıqda da problemini bildilər, eşitmə dərəcəsini yoxladılar, problem olduğunu təsdiqlədilər. Amma oğlum dediyini elədi, hərbi xidmətə getdi. Aprel döyüşləri zamanı çox narahatlıq keçirdik. Düzdür, o zaman müharibə cəmi dörd gün çəkdi. Amma bir ana kimi həmin dörd gündə nələr çəkdim, Allah bilir”- şəhid anası deyir.\nNəhayət, bir illik hərbi xidmətini sağ-salamat başa vuran Əbil ailəsinin yanına qayıdır. Amma kim biləydi ki, cəmi dörd il sonra qismətində yenidən silaha sarılıb torpaqlarımızı düşmənlərdən təmizləmək, Qarabağda erməni işğalçılarına qarşı vuruşmaq varmış.\nÖtən il sentyabrın 21-də Əbil Cəbizadə Sumqayıt şəhər hərbi komissarlığının çağırışı ilə yenidən orduya çağırılıb, Qusar rayonunda hərbi təlimlərə qatılıb: “Dedim bala, səhhətində problemlər var, apar sənədlərini hərbi komissarlığa təqdim elə. Mənə qulaq da asmadı, mindi avtobusa çıxıb getdi. Elə bilirdim ki, beş-altı günlük təlimə gedib, qayıdıb gələcək. Uşağı heç öpmədim də. Hardan biləydim ki, müharibə olacaq”- şəhid anası göz yaşlarını saxlaya bilmir...\nCəbhədə, döyüş meydanında olan Əbil imkan düşdükcə ailə üzvləri ilə əlaqə saxlayır, onlara nigaran qalmamalarını, hər şeyin yaxşı olacağının deyirmiş: “Heç vaxt hansı ərazidə olduğunu bizə demirdi. Amma bir dəfə zəng vuranda dedi ki, Xudafərin körpüsünü, bir də İranın ərazisini görürük. Telefonda Xudafərinin adını çəkmədi, eləcə körpü dedi, biz başa düşdük”.\nSonuncu dəfə Əbil ailə üzvləri ilə oktyabrın 12-də əlaqə saxlayıb. İki gün sonra isə Cəbiyevlər ailəsinə övladlarının şəhid xəbəri gəlib. “Oğlumun nəşini gətirmək üçün Füzuliyə getdik. Balamı ağ kəfənə bükmüşdülər. Üç dəfə üzündən öpdüm. Dedim, anan qurban, dur evimizə gedək. Balamın üz-gözü, boyun-boğazı qəlpə yaraları idi. Bu, həyatımda yaşadığım ən acı, ən ağır səhnəydi...”,-şəhid anası bunları deyir və göz yaşlarına boğulur, daha söhbətinə davam edə bilmir.\n27 yaşlı Ə. Cəbizadə Tərtər, Füzuli, Cəbrayıl rayonları uğrunda gedən döyüşlərdə, Xudafərin körpüsünün işğaldan azad olunmasında iştirak edib. Qəhrəman döyüşçümüz 14 oktyabrda Xocavəndin Zoğalbulaq kəndində şəhid olub.\nMəzarı Sumqayıtdakı şəhidlər xiyabanındadır. Ölümündən sonra “Vətən uğrunda” medalı və “Cəbrayılın azad olunması uğrunda” medalı ilə təltif edilib.


Lənkəranda DSK-nın həyətində tərəvəz əkilir, toyuq-cücə saxlanılır » Media Xəbərləri | Dogru Xəbərin Tək Ünvanı\nMedia Xəbərləri » Bölgə xəbərləri » Lənkəranda DSK-nın həyətində tərəvəz əkilir, toyuq-cücə saxlanılır\nLənkəranda DSK-nın həyətində tərəvəz əkilir, toyuq-cücə saxlanılır\n29-07-2020, 15:35 Yazar: Samir Baxılıb: 151 Çap et\n73 saylı Lənkəran Şəhər Dairə Seçki Komissiyasına məxsus ərazinin həyəti təsərrüfat məqsədləri üçün istifadə edilir.\nBu barədə Mediaxeberleri.az-a Lənkəran sakinləri məlumat veriblər.\nBildirilib ki, DSK-ya məxsus binanın həyətində tərəvəz əkilir, toyuq-cücə saxlanılır.\nHəmin DSK-nın sədri Kərim Heydərov isə burada təəccüblü bir şey görmür. K.Heydərov Oxu.Az-a açıqlamasında deyib ki, DSK-nın gözətçisi həmin ərazidə yaşayır.\n“Mən özüm gözətçiyə demişəm ki, həyət-bacanı ot basmasın, ora səliqəyə salınsın. Gözətçi boranını, pomidoru əkib Moskvaya satmır. Orada ağac da əkilib, burada qeyri-adi nə var ki?!”, - deyə K.Heydərov əlavə edib.\nK.Heydərov daha sonra bildirib:\n“Gözətçiyə mən tapşırmışam. Səhər gələndə həyətə girirəm, baxıram görürəm ki, iki dənə xiyar. Mən də yeyirəm. Orada bütün sahə üzrə tərəvəz əkilməyib ki! Altı-yeddi dənə xiyardır, dörd-beş dənə pomidordur, iki-üç dənə də boranı”.\nDSK sədri qeyd edib ki, həmin idarənin ərazisində yardımçı təsərrüfatın yaradılması qanunazidd deyil.


Dünyanın ən çox qazanan futbolçularının adları açıqlandı - SİYAHI\nDünyanın ən çox qazanan futbolçularının adları açıqlandı – SİYAHI\nDünyanın ən məşhur jurnallarından olan “Forbes” il ərzində futboldan ən çox qazanan futbolçuların siyahısını açıqlayıb.\nSiyahıya “Barselona”nın lideri Lionel Messi başçılıq edir.\nUlduz futbolçu bir ildə 111 milyon dollar gəlir əldə edir.\nİkinci yerdə “Real”dan ayrılması gözlənilən Kriştiano Ronaldo qərarlaşıb. Onun qazancı isə 108 milyon dollardır.\nƏn çox qazananlar sırasında Luis Suares ($ 26,9 milyon dollar), Serxio Aquero ($ 23,5 milyon dollar), Anxel di Mariya ($ 22,6 milyon dollar), Kilian Mbappe ($ 22,5 milyon dollar), Tiaqu Silva (22,4 milyon dollar), Xames Rodriges ($ 16,8 milyon dollar) də var. (Publika.az )


Azərbaycan çempionu “Qarabağ” növbəti avrokubok oyununu keçirib.\nApasport.az saytının məlumatına görə, Ağdam təmsilçisi Avropa Liqasının qrup mərhələsinin V turunda “Sevilya” ilə görüşüb.\nA qrupunda 1-ci yeri təmin edərək 1/16 finala vəsiqə qazanan İspaniya təmsilçisi "Ramon Sançes Pisxuan" stadionundakı matçda bəzi aparıcı futbolçulara istirahət verib. Növbəti mərhələ şansını son tura qədər uzatmaq əzmində olan “Qarabağ”da isə Qurban Qurbanov kapitan Rəşad Sadıqovu ehtiyatda saxlayıb.\nQarşılaşmanın ilk dəqiqələrindən təşəbbüsə yiyələnən Əndəlüs klubu topa nəzarəti əlində saxlayıb. Lakin daha çox hücum edən Xulen Lopeteqinin yetirmələri fasiləyə qədər bir neçə təhlükəli zərbədən başqa heç nə ilə yadda qalmayıblar. “Qarabağ” isə müdafiəyə qapanaraq imkan düşdükcə əks-hücumlarda rəqibi yaxalamağa çalışıb.\nİkinci hissə də eyni ssenari ilə başlayıb. Böyük üstünlüyə malik “Sevilya” təzyiqi daha da artırmağa davam edib. Təmsilçimiz bu təzyiq qarşısında tab gətirməyib. Meydan sahiblərinin 18 yaşlı futbolçusu Brayan Xil avrokuboklardakı debüt matçında hesabı açıb. Buraxılan qoldan sonra da oyuna nəzarət Əndəlüs klubunda olub. Düzdür, futbolçularımız nisbətən fəallığı artırıblar. Lakin oyunda dönüş yaratmaq üçün bunun faydası olmayıb və üstün oyun sərgiləyən ispaniyalılar qələbəni əldən verməyiblər. Lakin oyunda dönüş yaratmaq üçün bunun faydası olmayıb və üstün oyun sərgiləyən ispaniyalılar qələbəni əldən verməyib, hətta 2-ci qolu vurublar.\nBeləliklə, “Qarabağ” növbəti məğlubiyyətini alıb. Qrupun digər matçında “Düdelanj” öz meydanında APOEL-ə uduzub. Bu, ikinci yerin sahibinin adına aydınlıq gətirib. Kipr təmsilçisi son turun nəticəsindən asılı olmayaraq 1/16 finala yüksəlib.\n“Qarabağ” isə yenə də qrupda qalıb. Hərçənd tarixində ən asan qruplardan birinə düşən Ağdam klubunun püşkatmada bəxti gətirmişdi. “Düdelanj”ın aşkar autsayder, APOEL-in Azərbaycan klublarının “dişinə görə” olduğundan, üstəlik kiprlilərin gözlənilmədən ilk turda autsayderə uduzması üzündən çempionumuz tarix yazaraq mərhələ keçməli, buna borclu idi. Lakin kiprlilərə əvvəl əyani dueldə uduzan “Qarabağ” qiyabi rəqabətdə də zəif olub. Məhz şəxsi oyunlardakı üstünlük səbəbindən son turda Nikosiya klubuna çatmaq imkanı olan Q.Qurbanovun yetirmələri 2-ci yer şansını itirib.\nV tur, 28 noyabr\n00:00. “Sevilya” (İspaniya) – “Qarabağ” (Azərbaycan) - 2:0\nQol: Brayan Gil, 61, Dabbur, 90+2\nBaş hakim: Mohammed Əl-Hakim\nBaş hakimin köməkçiləri: Fredrik Kliver, Mahbod Beigi\nDördüncü hakim: Martin Stromberqsson (hamısı İsveç)\nHakim-inspektor: Laurent Duhamel (Fransa)\nUEFA nümayəndəsi: Paul Daniel Zaharia (Rumıniya)\n“Sevilya”: 13. Yassin Bunu, 3. Serxi Qomes, 6. Daniel Karriço, 7. Roni Lopes, 9. Munas Dabbur, 11. Munir, 14. Çiçarito, 15. Alexandro Pozo, 17. Nemanya Qudeli, 18. Serxio Eskudero, 21. Oliver Torres\nEhtiyat oyunçular: 1. Tomaş Vaçlik, 5. Lukas Okampos, 12. Yules Kunde, 22. Franko Vaskes, 26. Joze Mena, 30. Brayan Xil, 34. Felipe Çakartegi.\nBaş məşqçi: Xulen Lopeteqi\n“Qarabağ”: 1. Asmir Beqoviç, 2. Qara Qarayev, 3. Aylton Silva, 4. Rahil Məmmədov, 9. Xayme Romero, 5. Maksim Medvedev (k), 8. Miçel, 17. Abdullah Zubir, 20. Riçard Almeyda, 30. Abbas Hüseynov, 55. Bədavi Hüseynov.\nEhtiyat oyunçular: 13. Vaqner da Silva, 7. Araz Abdullayev, 10. Dani Kintana, 14. Rəşad Sadıqov, 11. Mahir Emreli, 21. Hacıağa Hacıyev, 23. Faysel Rerras\nSevilya. Ramon Sançes Pisxuan stadionu


Beynəlxalq Muğam Mərkəzində görkəmli kaman ustası, xalq Artisti, “Şöhrət” və “İstiqlal” ordenli Habil Əliyevin xatirə gecəsi keçirilib.\nLent.az-ın axşam.az-a istinadən məlumatına görə, tədbir iştirakçıları əvvəlcə mərkəzin foyesində sənətkarın həyat yolundan bəhs edən fotosərgiyə baxıblar.\nTədbirin aparıcısı yazıçı-publisist Əjdər Ol sənətkarın keçdiyi həyat yolundan, Azərbaycan musiqi mədəniyyətinin inkişafına verdiyi töhfələrdən, bənzərsiz ifaçılıq məharətindən geniş söz açıb.\nQeyd edilib ki, ustad sənətkar virtuoz ifaçılığı ilə yanaşı, gözəl mahnıların da müəllifidir. Onun bəstələdiyi 15-dən artıq mahnı bu gün də tanınmış musiqiçilər tərəfindən sevilə-sevilə ifa olunur.\nGecədə çıxış edən mədəniyyət və turizm nazirinin müavini Ədalət Vəliyev bildirib ki, Habil Əliyev əllinci illərin sonu, altmışıncı illərin əvvəllərində mahir kamança ustası kimi formalaşaraq el arasında geniş şöhrət tapıb.\nGörkəmli tarzən Qurban Pirimovdan və məşhur müğənni Xan Şuşinskidən muğam sənətinin sirlərini öyrənən Habil Əliyev özünəməxsus səs tembrinə malik kamançanın təsirli avazına yeni guşələr, xallar və rənglər qatmaqla onun imkanlarını olduqca yüksəkliklərə qaldırıb. Daim öz üzərində işləyən sənətkar Azərbaycan mədəniyyətinə sanballı töhfələr verib.\nXatirə gecəsində Vurğulanıb ki, Seyid Şuşinski, Həqiqət Rzayeva, Xan Şuşinski, Zülfü Adıgözəlov, Mütəllim Mütəllimov, Şövkət Ələkbərova, Sara Qədimova, Fatma Mehrəliyeva kimi sənətkarların konsertlərində müşayiətçi olan Habil Əliyev həvəslə onların ölməz irsindən bəhrələnir, daha səylə çalışır, saatlarla məşqdən yorulmurdu. Habil Əliyev “Segah”, “Bayatı-Qacar”, “Bəstənigar”, “Bayatı-Şiraz”, “Çahargah”, “Rast”, “Zabul” muğamlarına yeni kamança həyatı bəxş edib. Kaman ustasının keçmiş SSRİ respublikalarında və eləcə də dünyanın bir çox ölkələrində Azərbaycan muğamlarından və xalq mahnılarından ibarət kompakt diskləri də buraxılıb.\nNazir müavini Habil Əliyevin xatirəsinin Azərbaycan xalqının qəlbində əbədi yaşayacağını da qeyd edib.\nGecədə tanınmış və gənc xanəndələrin ifasında Habil Əliyevin bəstələri, eləcə də xalq mahnıları və muğamlarımız səsləndirilib.


Professor banklarda elektron əməliyyatların artmasının önəmini şərh edir\n10:00 06.01.2021 (Yenilənib 00:07 06.01.2021)\nAzərbaycan Dövlət İqtisad Universitetinin (UNEC) Maliyyə və maliyyə institutları kafedrasının professoru Elnur Sadıqov deyir ki, digər ölkələrlə aparılan bank əməliyyatlarının elektron sistemlər vasitəsilə reallaşdırılması daha səmərəlidir\nElnur Sadıqov: “Elektron əməliyyatlar nağdsız hesablaşmaların artmasına təsir göstərir”\n“Müasir dövrdə Azərbaycan bank sistemində ən vacib mərhələlərdən biri elektron hesablaşmaların tətbiq edilməsidir”. Bunu Sputnik Azərbaycan-a açıqlamasında Azərbaycan Dövlət İqtisad Universitetinin (UNEC) Maliyyə və maliyyə institutları kafedrasının professoru Elnur Sadıqov deyib.\nProfessor bildirib ki, bankların həyata keçirdiyi əməliyyatın tezliyi bank üçün daha vacibdir: “Bankların elektron hesablaşma formalarına keçməsi aparılan günlük maliyyə hesabatlarının dəqiq həyata keçirilməsinə imkan verir. Digər ölkələrlə aparılan bank əməliyyatlarının elektron sistemlər vasitəsilə reallaşdırılması daha səmərəlidir. Banklar hər zaman elektron hesablaşmalara üstünlük verir. Pandemiyanın hökm sürməsi bu əməliyyatların aparılmasına hər hansı təsir göstərməyib. Eyni zamanda elektron əməliyyatlar nağdsız hesablaşmaların daha da artmasına təsir göstərir. Bu da normal cəmiyyətlər üçün önəmli sayılır”.\nQeyd edək ki, Azərbaycan Banklar Assosiasiyası "ödəmə agentləri" şəbəkəsinin yaradılması və maliyyə texnologiyalarının ekosisteminin inkişafı üçün "sandbox" rejiminin tətbiqi ilə bağlı islahatların həyata keçirilməsində iştirak edəcək.\nAzərbaycan Banklar Assosiasiyası, maliyyə hesabatı, maliyyə, artım, elektron, əməliyyat, bank


İlham Əliyev: “Azərbaycan bayrağını Xankəndidə qaldıracağıq” - Azərbaycan və MDB - Xəbərlər - Dünya xəbərləri\nİlham Əliyev: “Azərbaycan bayrağını Xankəndidə qaldıracağıq”\nDövlət başçısı Nazirlər Kabinetinin 2012-ci ilin birinci yarısına həsr edilmiş iclasda Dağlıq Qarabağ münaqişəsinə də toxunub\n“Növbəti aylar, illər ərzində bizim xarici siyasətlə bağlı işimiz daha da böyük, əlaqələrimiz daha da geniş olacaq. Ermənistan-Azərbaycan, Dağlıq Qarabağ münaqişəsinin həlli ilə bağlı prinsipial mövqeyimiz ədalətə və beynəlxalq hüquqa əsaslanır. Azərbaycanın ərazi bütövlüyü məsələləri heç vaxt danışıqlar predmeti olmayıb və olmayacaq. Azərbaycan öz ərazi bütövlüyünü bərpa edəcək. Məndə buna heç bir şübhə yoxdur”.\nANS PRESS-in məlumatına görə, bunu Azərbaycan prezidenti İlham Əliyev Nazirlər Kabinetinin 2012-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunmuş iclasındakı çıxışında deyib.\nDövlət başçısı danışıqlar prosesində müəyyən durğunluq olduğunu bildirib: “Baxmayaraq ki, Minsk Qrupuna həmsədrlik edən ölkələrin başçıları yeni bəyanatla çıxış ediblər və “status-kvo”nun qəbuledilməz olduğunu bir daha təsdiq ediblər. Hələ ki, “status-kvo”nu dəyişdirən konkret, real addımlar atılmır. Ancaq bu, qaçılmazdır. “Status-kvo” dəyişdirilməlidir. Həm Minsk Qrupunun həmsədr ölkələrinin dövlət başçıları, Avropa İttifaqı Şurasının prezidenti Bakıda olarkən, ATƏT nümayəndələri, digər beynəlxalq təşkilatlar və siyasətçilər “status-kvo”nun qəbuledilməz olduğunu dəfələrlə bəyan edirlər. Bu, çox dəyərli bəyanatdır. “Status-kvo”nun dəyişdirilməsi işğal edilmiş torpaqlardan erməni işğalçı qüvvələrinin çıxarılması deməkdir. Bu işğalçı qüvvələr işğal edilmiş torpaqlardan çıxdıqca əlbəttə ki, danışıqlar prosesində də müsbət meyllər daha da güclənəcək və bu məsələ tezliklə öz həllini tapacaq”.\nPrezident deyib ki, bütün siyasi və diplomatik səylərlə yanaşı, Azərbaycan hərbi qüdrətini də artırır, gücləndirir: “Güclü ordu yaratmışıq və yaradırıq. Güclü ordu danışıqlarda bizim mövqeyimizi böyük dərəcədə gücləndirir. Azərbaycanın iqtisadi imkanları genişlənir. Azərbaycan nəinki bölgədə, dünya miqyasında güclü ölkəyə çevrilir. Əlbəttə ki, bizim iqtisadi və maliyyə, eyni zamanda, siyasi resurslarımız məsələnin ədalətli, Azərbaycanın ərazi bütövlüyü çərçivəsində həllinə gətirib çıxaracaq. Bizim həm iqtisadiyyatımız, həm valyuta ehtiyatlarımız, həm də əhalimiz artır. Son məlumata görə, artıq Azərbaycanın əhalisi 9,3 milyon nəfərə çatıb. Ermənistana gəldikdə, ancaq onların rəsmi statistikasına görə ilin birinci beş ayında 80 min nəfər o ölkəni həmişəlik tərk edib. İlin sonuna qədər bu rəqəm təqribən 170, 200 minə çatacaq. Beləliklə, bir neçə ildən sonra ümumiyyətlə, demoqrafik vəziyyət həlledici məqama çevriləcək. Təsadüfi deyil ki, son çıxışlarımda mən bu məsələyə xüsusilə diqqət yetirirəm. Azərbaycanda demoqrafik vəziyyət yaxşıdır, müsbətdir, təbii artım var. Ancaq hesab edirəm ki, bu artım daha da güclü olmalıdır. Bu artımı stimullaşdırmaq və əhalinin artımını təmin etmək üçün yəqin ki, əlavə tədbirlər görülməlidir. İqtisadiyyatımız, sənaye gücümüz, maliyyə imkanlarımız, imkan verəcək ki, biz indiki səviyyədən iki dəfə çox əhalini işlə təmin edək və bütün şəraiti yaradaq.\nƏlbəttə ki, bu, olacaq. Bu gün 9,3 milyondur. Bir neçə ildən sonra olacaq 15 milyon, 20 milyon. Yəni, bu proses gedir və gedəcək. Biz indidən müəyyən əlavə tədbirlərin görülməsi ilə bu prosesi daha da stimullaşdırmalıyıq.\nBizim yanaşmamız tam başqadır. Bizim iqtisadiyyatımız, sənaye gücümüz və siyasi iradəmiz diktə edir ki, Azərbaycan əhalisi daha da artmalıdır. Bu, nəinki Ermənistan-Azərbaycan, Dağlıq Qarabağ məsələsinin həlli üçün lazımdır - bu məsələni biz həll edəcəyik və Azərbaycan bayrağını Xankəndidə qaldıracağıq - bu ümumiyyətlə gələcək üçün lazımdır. Çünki bu gün dünyada əfsuslar olsun ki, bir çox halda beynəlxalq hüquq normaları işləmir. Beynəlxalq hüquq normalarına məhəl qoyulmur. Güc amili ön plana çıxır. Bu, əslində ötən əsrlər üçün xas olan bir mənzərə idi. Sadəcə olaraq İkinci Dünya müharibəsindən sonra - dünyanın yeni quruluşu, yeni qaydaları tətbiq olunduqdan sonra beynəlxalq hüquq normaları əsas kimi qəbul edildi və bu gün də bu, belədir. Ancaq tendensiyalara və bölgədə, dünyada gedən proseslərə baxdıqda biz görürük ki, bəzi hallarda beynəlxalq hüquq normalarına kobudcasına zidd olan addımlar atılır, güc amili ön plana çıxır. Güclü kimdir, haqlı da odur. Bu, bizim seçimimiz deyil, amma əfsuslar olsun ki, dünyada gedən proseslər bunu göstərir. Güclü olmaq üçün güclü iqtisadiyyat, hərbi sənaye potensialı və böyük əhali lazımdır. Ona görə biz bu məsələ ilə bağlı ciddi məşğul olmalıyıq. Bu günə qədər bu proseslər təbii xarakter alırdı. Sadəcə olaraq, ölkə iqtisadiyyatı artdıqca təbii artım da, necə deyərlər, daha da sürətli idi. Biz statistik rəqəmlərdə bunu görürük. Son illər ərzində doğulan uşaqların sayı daha da çoxdur, nəinki 10-15 il bundan əvvəl. Yəni, bu, iqtisadi və sosial amillərlə birbaşa bağlı olan məsələdir. Ancaq yenə də deyirəm, biz bu məsələyə yeni prizmadan yanaşmalıyıq. Azərbaycan əhalisi daha da sürətlə artmalıdır”.\nErmənistan-Azərbaycan, Dağlıq Qarabağ münaqişəsinə gəldikdə, dövlət başçısı qeyd edib ki, son müddət ərzində Xocalı soyqırımını soyqırımı kimi tanıtdırmaq üçün dövlət, hökumət, diplomatiya, ictimai təşkilatlar, diaspor təşkilatları çox böyük işlər görüb: “Bu, çox vacib və çox önəmli məsələdir. Artıq üç ölkə - Kolumbiya, Meksika və Pakistan Xocalı soyqırımını soyqırımı kimi rəsmi qaydada qəbul edib. Əminəm ki, bu proses davam etdirilməlidir və etdiriləcək. Həm səfirliklərimiz, əlbəttə ki, dövlət qurumları, ictimai təşkilatlar bu məsələ ilə bağlı öz səylərini davam etdirəcəklər. Getdikcə Xocalı soyqırımını soyqırımı kimi tanıyan ölkələrin sayı daha da artacaq”.\n12 İyul, 2012 02:50 ⁄ Baxılıb: 1546 ⁄ Çap


Qaradağda dəfn olunmuş şəhid məzarları köçürüləcək - Deputat açıqladı » Demokratik.Az\nDemokratik.Az » Xəbərlər » Ölkə içi » Qaradağda dəfn olunmuş şəhid məzarları köçürüləcək - Deputat açıqladı\nQaradağda dəfn olunmuş şəhid məzarları köçürüləcək - Deputat açıqladı\n27 yan 2021, 18:35\nBakının Yasamal və Nəsimi rayonundan olan Şəhidlərin Qaradağ rayonu ərazisində dəfn olunmasına etiraz edən valideynlər məzrların ikinci Fəxri Xiyabana köçürülməsini istəyirlər. Bununla bağlı müxtəlif dövlət qurumlarının qarşısında məsələ qaldırıblar. Səbəb kimi isə Şəhid övladlarının məzarlarının yol kənarına olmasını və qəbirlərin qrunt sularının altında qalmasını göstərirlər.\nAydın Hüseynov qeyd edib ki, şəhidləri inzibati bölgüyə əsasən seçmək düzgün deyil: “Mən onların ruhu qarşısında baş əyirəm. Şəhidlərimizin hər biri bizim üçün əzizdir. Sadəcə olaraq inzibati baxımdan qəbiristanlıq Qaradağ ərazisinə düşür. Şəhidlər özləri isə Yasamaldan, Binəqədidən və Bakının digər rayonlarındandır. Çünki Qaradağ rayonundakı həmin ərazi şəhər qəbiristanlığı sayılır. Ölkənin hər yerindən orada dəfn olunanlar var.\nMillət vəkili bildirib ki, məsələ öz həllini şəhid ailələrinin istəyinə uyğun olaraq tapacaq: “Onlar dəfn olunarkən belə bir hal yox idi. Bakının relyefi elədir ki, yeraltı sular ola bilər. Sosial şəbəkələrdə bunu qabardanlar çox səhv edirlər. Biz böyük bir qələbə əldə etmişik. Həmçinin müharibədən çıxmışıq, itkilərimiz var. Birlikdə olub güclü şəkildə ermənilərə qarşı qələbə çaldığımız kimi, belə məsələlərdə də bir olmalıyıq. Bu halları qabardanlar düşmən dəyirmanına su tökərək, şəhidlərin adından istifadə edərək özlərini gündəmə gətirirlər”.\nŞəhid ailələri narazılığı davam etdirir - icra başçısı “Orada əvvəllər müharibə veteranları dəfn olunurdu" deyir\nMN: Vətən müharibəsində 2841 nəfər şəhid olub - SİYAHI


AĞ partiya Rəhim Qazıyevin həbsini pislədi » Ağ Xəbər\nAgXeber.com » Xeberlenti » AĞ partiya Rəhim Qazıyevin həbsini pislədi\nAĞ partiya keçmiş müdafiə naziri Rəhim Qazıyevin həbsini pisləyən bəyanat yayıb. Bəyanatı təqdim esirik\n25.12.2017 tarixində keçmiş müdafiə naziri Rəhim Qazıyev mülki geyimlilər tərəfindən saxlanılaraq naməlum istiqamətə aparılıb. Daha sonra məlum olub ki, Rəhim Qazıyev bilinməyən səbəblərdən ötrü qeyri-qanuni olaraq Nərimanov RPİ-nin 17-ci polis bölməsində saxlanılır. Mətbuat işçilərinin və ictimaiyyət nümayəndələrinin saxlanılmanın səbəblərinin öyrənilməsinə dair rəsmi müraciətlərinə baxmayaraq bölmə tərəfindən ictimaiyyətə heç bir məlumat verilməyib. Yalnız sabah sabah saat 10:00-da məlumat veriləcəyi elan olunub. Ertəsi gün keçmiş nazir Nərimanov rayon məhkəməsinə aparılaraq uydurma ittihamlarla 10 gün müddətinə inzibati həbsə məhkum edilib. Azərbaycan reallığında bu cür insan oğurluqları və ardınca inzibati həbslərin siyasi motivli olduğu heç kəsə sirr deyil. Biz də həbsin əsl səbəbinin Rəhim Qazıyevin bu yaxınlarda hakimiyyət nümayəndələrini kəskin tənqid etdiyi müsahibənin sosial şəbəkələrdə yayılmasında görürük.\nBiz AĞ partiya olaraq Azərbaycan respublikası vətəndaşlarının heç bir hüquqi və əxlaqi norlamaları pozmayan siyasi tənqidə görə şərlənərək həbs olunmasını qətiyyətlə pisləyirik. Nəzərə alsaq ki, Rəhim Qazıyev Azərbaycan siyasi tarixinin bir dönəmində xüsusi çəkiyə malik olan dövlət xadimlərindən olub, hal-hazırda da ömrünün ahıl çağındadır, o zaman bu həbs siyasi cəhətdən olduğu qədər həm də mənəvi və əxlaqi cəhətdən də qınağa laiqdir.\nAĞ partiya olaraq biz Azərbaycan hökumətindən qanunsuz həbs olunmuş Rəhim Qazıyevin dərhal azad olunmasını və bu qanunsuzluqlara rəvac vermiş məmurların cəzalandırılmasını tələb edirik!скачать dle 10.6фильмы бесплатно\nAĞ Prtiya başqanı Mehman Əliyevin həbsini pislədi.\nAĞ Partiya "Turan" İnformasiya Agentliyinə təzyiqləri pislədi\nYürüş edən azərbaycanlılar döyüldü: həbslər var - Video\nRəhim Qazıyev: “Məni tanımırlar, amma Röyanı, Faiq Ağayevi tanıyırlar”\nRəhim Qazıyev: “Heç vaxt inanmaram ki, İsgəndər belə söz deyə...”\nNemət Pənahlı, Rəhim Qazıyev və Əlizadə qardaşlarının “Elçibəy nifrəti”...\nBaş nazirin müavini də "KQB-nin zabiti" çıxdı\n“Yaqub Eyyubov KQB-nin ehtiyatda olan zabitidir”


“TELEVİZİYALARIMIZDA “ŞOU” XARAKTERLİ VERİLİŞLƏRİN YERİNİ MİLLİ, VƏTƏNPƏRVƏR LAYİHƏLƏR ALSIN!” – “MÜBARİZLƏR”-İN ALPARSLANI DANIŞDI… – Reportyor\n“TELEVİZİYALARIMIZDA “ŞOU” XARAKTERLİ VERİLİŞLƏRİN YERİNİ MİLLİ, VƏTƏNPƏRVƏR LAYİHƏLƏR ALSIN!” – “MÜBARİZLƏR”-İN ALPARSLANI DANIŞDI…\nÖtən günlərdə internetdə yayımlanan və Milli Qəhrəmanımız Mübariz İbrahimovun əziz xatirəsinə həsr olunan, bir qrup vətənpərvər gəncin birgə fəaliyyəti nəticəsində ərsəyə gələn, qısa müddətdə uğur qazanaraq xeyli izləyicinin böyük maraq dairəsinə sahib olan “MÜBARİZLƏR” filminin baş qəhrəmanı ALPARSLAN obrazını canlandıran AZƏR CARLEONE ilə həmsöhbət olduq. Müsahibimiz biz film və öz yaradıcılığı haqqında danışdı. İndi sizlərə o səmimi söhbəti təqdim edirik:\nBU FİLM BARƏSİNDƏ İLK DƏFƏ EŞİDƏRKƏN NƏ DÜŞÜNDÜNÜZ?\nTorpaqlarımızın işğal altında olduğu bir zamanda özəlliklə gənclərimizin milli, vətənpərvər ruhda tərbiyələndirilməsi, xalqımızın vətənpərvərliyə köklənməsi və daim döyüş hazırlığında olması naminə bu filmin vacibliyini anlayaraq filmdə məmnuniyyətlə iştirak etmək istədim. Və sağ olsun film rəhbərliyi ki, mənə bu şansı tanıdı.\nROL TƏKLİFİ SİZƏ NECƏ GƏLDİ?\nKeçmiş sənət yoldaşım və dostum Elşən İsmayıl bir müddətdir filmin ssenari üzərində işləyirdi və hələ biz ötən ilin dekabrında birlikdə çəkdiyimiz “TARİX DƏRSİ” bədii filminin çəkiliş prosesi zamanı bu film barəsində danışmışdıq. Və ta o zamandan bu rol barəsində təklif almışdım.\nOYNADIĞINIZ OBRAZIN HANSI XÜSUSİYYƏTLƏRİ VAR?\nALPARSLAN uşaqlıqdan dövlət tərəfindən götürülüb və bu tapşırıq ucun hazırlanıb.ALPARSLAN milli fəaliyyətilə və iştirak etdiyi məxfi hərbi əməliyyatlar nəticəsindədüşmənlərinin qorxulu yuxusu olmuşdur.Daim vətənuğrundadöyüşə hazır olan, vətəni üçün yağış, qar, soyuq demədən çalışan, çarpışan,millətinin təhlükəsizliyi və rifahı naminə ölümə belə hazır olan cəsur bir döyüşçü, peşəkar kəşfiyyatçıdır.\nSİZCƏ, ALPARSLAN CƏMİYYƏTƏ NƏ DEMƏK İSTƏYİR?\nMinillər boyu öz ədaləti və ilahi qüdrətiylə dünyaya hakim olan igid Türk millətinin hələ də ölməz, mərd və ləyaqətli olduğunu, Türkün Tanrı eşqinə, Tanrı naminə hər an ölümə, savaşa hazır olduğunu sübut etmək və bu uğurda millətinin uca adını qorumaq istəyir.\nFilmdə düşmən obrazları öz hiyləgərliyi, murdar xisləti və qorxaqlığıyla seçilir.\nFİLMİN NƏTİCƏSİNDƏN RAZISINIZMI?\nƏlbəttə ki, razıyam! Bu film bir daha xalqımızın milli layihələrə olan diqqətini, sevgisini və arzusunu sübut etdi. Arzu edirəm ki, digər film həvəskarları və sənətçilərimiz bizdən ilhamlanaraq bu mövzulara diqqətlə yanaşsınlar və tezliklə televiziyalarımızda “Şou” xarakterli verilişlərin yerini belə vacib layihələr alsın!\nFİLMİN RƏHBƏRİ HAQQINDA DÜŞÜNCƏLƏRİNİZ?\nElşən İsmayıl vətənpərvər və humanist bir sənət adamıdır. Onun əsas qayəsi sovet dövründən bu yana boş qalan “Milli Filmlər Yaradıcılığı” sahəsini doldurmaq və bu vacib missiyanı layiqincə yerinə yetirməkdir.\nVətənpərvər mövzulu filmlərdə iştirak etmək, film yaradıcılığımı və aktyorluq fəaliyyətimi inkişaf etdirib zamanla peşəkar bir sənətkara çevrilmək istəyirəm.\nMüsahibəni TURAL TURAN apardı.\n“Azərbaycanda işsizliklə bağlı rəqəmlər reallığı əks etdirmir”\nBAYILDA KÖÇKÜN AİLƏLƏRİ AKSİYA KEÇİRİBLƏR – “Evimizi tərk etmirik” – FOTOLAR + VİDEO\nKeçmiş deputat köməkçisi Əliyev və Putinin imzasını SAXTALAŞDIRDI - FOTO + VİDEO


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Prezident İlham Əliyev Bolqarıstanın baş prokurorunun rəhbərlik etdiyi nümayəndə heyətini qəbul edib\nAzərbaycan Respublikasının Prezidenti İlham Əliyev iyunun 13-də Bolqarıstan Respublikasının baş prokuroru Sotir Tsatsarovun rəhbərlik etdiyi nümayəndə heyətini qəbul edib.\nAZƏRTAC xəbər verir ki, Sotir Tsatsarov Bolqarıstan Prezidenti Rumen Radevin salamlarını dövlətimizin başçısına çatdırdı. Ölkəmizdə Prezident İlham Əliyevin rəhbərliyi ilə Azərbaycan xalqı tərəfindən həyata keçirilən işlərə öz rəğbətini ifadə edən Bolqarıstanın baş prokuroru respublikamızda gedən inkişaf proseslərinin onlarda dərin təəssürat yaratdığını bildirdi. Qonaq hər iki ölkənin prokurorluq orqanları arasında uğurlu əməkdaşlığın həyata keçirildiyini, bu əməkdaşlığın yüksək peşəkar səviyyədə və dostluq şəraitində aparıldığını vurğuladı və Bakıya səfərini mövcud əlaqələrin davamı kimi dəyərləndirdi.\nDövlətimizin başçısı Bolqarıstan Prezidenti Rumen Radevin salamlarına görə minnətdarlığını bildirdi, onun da salamlarını Bolqarıstan Prezidentinə çatdırmağı xahiş etdi.


Min bir dərdin dərmanı – çuğundur - Ən Son Xəbər\nMin bir dərdin dərmanı – çuğundur\nƏn faydalı qida mənbələrindən biri də qırmızı çuğundurdur\n14 Yanvar 2016 12:15\nƏn faydalı qida mənbələrindən biri də qırmızı çuğundurdur. Çuğundur ölkəmizdə də yetişdirilir və istifadə edilir. Xüsusilə, qış fəsilinin ən önəmli tərəvəzlərindən biridir. Tərkibindəki vitamin və mineralları nəzərə alsaq, çuğunduru “enerji mənbəyi” adlandırmaq olar. Tərkibində A, B, C, P vitaminləri olan qırmızı çuğundur minerallar baxımından da olduqca zəngindir. Fosfor, dəmir, maqnezium, kalium, sink və kalsium anbarıdır. Çuğundurun yarpaqları da vitamin və mineral baxımından zəngindir.\nBildiyimiz kimi, qırmızı rəngdə olan bütün meyvə və tərəvəzlər antioksidant təsirə malikdir. <Çuğundur da xüsusi antioksidant (<)\nÇuğundur qansızlıq və dəmir çatışmazlığına çox faydalıdır. Qanazlığı problemi olanların bol miqdarda tikanlı kəvər yeməli və mütləq qırmızı çuğundur suyu içməlidirlər. Yerkökü suyu ilə bərabər qarışdırılaraq içilən çuğundur suyu qısa müddətdə qanı artırır, qandakı qırmızı qan hüceyrəsi səviyyəsini yüksəldir. Ölkəmizdə bir çox insanın qanazlığı problemi olduğunu nəzərə alsaq, çuğundurun dəyərini bir daha anlayırıq. Anemiya, xüsusilə, qadınlarda daha geniş yayılmışdır. Anemiya problemini aradan qaldırılması iştahı da açaraq orqanizmə dinclik verir.\nHəzm sisteminiz baxımından da çox mühüm faydaları vardır. Mədə və bağırsaqlarınızı gücləndirir. Həzmi asanlaşdırır, qəbizliyi yox edir, mədə ağrısı və turşuluq problemlərini dərhal aradan qaldırır. Çuğundur bağırsaqlar üçün xüsusilə faydalıdır. Çuğundur qəbizliklə mübarizə aparır, bağırsaqların fəaliyyətini yaxşılaşdırır və stimullaşdırır. <Çuğundur sellülozla (təbii liflər) zəngindir. Sellüloz bağırsaqları orada yığılan ziyanlı maddələrədən təmizləyir\nBeta və vulgaxanthin uzun müddət bişirildiyi zaman azalır və çuğundurun xərçəng önləyici antioksidant təsirləri əhəmiyyətini itirir.\nBu məqalədə çuğundurun faydalarının yalnız bir neçə məqamına toxunduq. Bütün bu xüsusiyyətləri nəzərə aldıqda qırmızı çuğundurun nə qədər tez-tez istifadə edilməli olduğunu görürük. Bir məqama da toxunmaq istəyirəm ki, bütün tərəvəzlər də daxil olmaqla, çuğundur da Allahın bizə bəxş etdiyi nemətlərdən biridir. Nə siz, nə də dünyada heç bir insan qapqara torpağın içində onun tərkibinə bu qədər vitaminləri və mineralları yerləşdirməyib. Bu da Allahın bizə lütfünü, sevgisini göstərir. Nəinki təsadüflər, dünyadakı bütün alimlər toplaşsalar, çuğundur kimi yeni bir bitki yarada bilməzlər. Bir də düşünmüsünüzmü, dünyada nə qədər bol çeşidli meyvə və tərəvəzlər var, rəngbərəng, gözəl dad və qoxuda, hamısının tərkibində bol-bol vitamin və minerallar ... Biz insanlara düşən verilən hər nemətin Allahdan gəldiyini bilib Ona şükür etməkdir.


İyulun sonunda ABŞ və Çexiya RƏM elementlərinin yerləşdirilməsi haqqında saziş imzalayacaq\nTexniki parametrlərinə görə Qəbələ Radiolokasiya Stansiyasının qlobal RƏM sistemi üçün səmərəli deyil və Çexiyada quraşdırılacaq müdafiə sisteminin elementlərini əvəz edə bilməz. Bu barədə Bakıda səfərdə olan Çexiya xarici işlər naziri Karel Şvartsenberq "Amerikanın səsi" radiosunun sualının cavabında bildirib\nCənab Şvartsenberq eyni zamanda Qəbələ RLS-in müasirləşdirilməsinin mümkünlüyünü qeyd edib. "Amma bu barədə qərarı Azərbaycan və Rusiya qəbul etməlidir. Bundan sonra isə Qəbələ RLS-in qlobal RƏM sisteminin tərkibinə daxil edilməsi haqqında danışıqlar NATO və Avropa Birliyi ilə aparılmalıdır"\nNazir bu il iyulun sonunda ABŞ və Çexiya bu ölkədə RƏM elementlərinin yerləşdirilməsi haqqında saziş imzalayacağını bəyan edib.\nÖz növbəsində, Azərbaycan XİN rəhbəri Elmar Məmmədyarov qeyd edib ki, ABŞ və Rusiya Azərbaycana Qəbələ RLS-dən birgə istifadə haqqında danışıqların gedişi barədə məlumat verir və rəsmi Bakı bu sahədə danışıqlara açıqdır.\nAzərbaycan xarici işlər naziri Rusiya ilə Azərbaycan təbii qazının alınması barədə aparılan müzakirələrdən də danışıb. Məsələyə dünən Rusiya prezidentinin Azərbaycana səfəri çərçivəsində də toxunulub.\nEyni zamanda, 2009-cu ilin yanvarından Avropa Birliyinə sədrlik edəcək Rumıniya Azərbaycan qazını Avropa üçün vacib sayır. O Xəzər qazının Avropaya nəqlini həyata keçirəcək "Naubbuko" layihəsinin uğurla başa çatacağına ümid edir. "Nabukko" Avropa üçün çox vacib layihədir. Çexiya bu layihədə partnyor olmasa da, danışıqların gedişini çox maraqla izləyir. Gözləyirik ki, proses uğurla başa çatsın».


BƏRDƏNİN İCRA BAŞÇISINDAN PREZİDENTƏ ŞİKAYƏT - "VİDADİ İSAYEV RAYONDAKI VƏZİFƏLƏRİ QOHUMLARINA PAYLAYIB" - Azinforum.az İnformasiya Portalı\nAna səhifə / Cəmiyyət / BƏRDƏNİN İCRA BAŞÇISINDAN PREZİDENTƏ ŞİKAYƏT – “VİDADİ İSAYEV RAYONDAKI VƏZİFƏLƏRİ QOHUMLARINA PAYLAYIB”\nBƏRDƏNİN İCRA BAŞÇISINDAN PREZİDENTƏ ŞİKAYƏT – “VİDADİ İSAYEV RAYONDAKI VƏZİFƏLƏRİ QOHUMLARINA PAYLAYIB”\nSürəti Azinforum.az-a da göndərilən məktubu olduğu kimi təqdim edirik:\nİkinci dəfə Azərbaycan dövlətinin başına gələrkən “Mən həyatımın qalan hissəsini də xalqıma bağışlayıram” deyərək əzəmətli və monolit bir hökumət formalaşdıran Ulu Öndərimiz bilmirdi ki, yaratdığı hökumətdə V.İsayev kimi korrupsionerlər, dövlətimizin ayağının altını qazıyan və xalqın hüquqlarını tapdalayanlar gəlib yer alacaqdır.\nBelə ki, rayona Icra Hakimiyyətinin başçısı kimi gələndə özü ilə Tərtər rayonundan İsmayılov İskəndəri sənədlərlə iş şöbəsinə müdir, Tərtər rayonundan (bakuş ləqəbli) Bəylərov Zauru köməkçi (indi Ərazi idarəetmə orqanları ilə iş şöbəsinin müdiridir), Zaurun qayınatasını komendanta nəzarətçi və qayınanasını özünə yemək bişirən, Zərdab rayonundan qayını Bünyatov Çingizi isə özünə sürücü, Yevlax şəhərindən Fərzəliyev Əlini şəhər təsərrüfatı üzrə nümayəndə gətirmişdir. İcra Hakimiyyətinin Hüquq şöbəsinə məsləhətçi vəzifəsinə Salyan rayonundan öz bacısı oğlu Səfərov Natiqi, Sənədlərlə iş şöbəsinə məsləhətçi vəzifəsinə Yevlax şəhərindən Səttarov Mübarizi, Sənədlərlə iş şöbəsinə Şəhər İcra Nümayəndəsinin oğlu Fərzəliyev Fəridi gətirmiş, Telekommunikasiya Qovşağına müdir vəzifəsinə Yevlax şəhərindən Şirinov Nazimi, Əhalinin Sosial Müdafiəsi Mərkəzinə direktor vəzifəsinə Yevlax rayonundan Məmtiyev Raqufu, Mənzil İstismar Kontorunun müdiri vəzifəsinə Tərtər rayonundan olan Pənahov Raufu, Bərdə Su-kanal idarəsinin müdiri vəzifəsinə Goranboy rayonundan olan Zamanov Vilayəti, Bərdə Ərazi Yer Quruluşu idarəsinin rəisi vəzifəsinə Tərtər rayonundan olan Cəfərov Təbibi, Torpaq şöbəsinin müdiri vəzifəsinə Salyan rayonundan Şirinov Yaşarı, Bərdə Loqistik kübrə bazasına Yevlax rayonunda işdən qovulmuş Rüstəmov Sürəddini təyin etdirmişdir.\nV.İsayev bacanağını rəhbər vəzifəyə təyin etməsə də ona elə müstəsna səlahiyyətlər vermişdir ki, o bundan maksimum faydalanmış, rayonu çapıb talamış, özünə hər cür şərait yaratmış, xalqı acınacaqlı vəziyyətə gətirib çıxartmışdır. Camaat bu ləlöyünlərin əlindən cana doyub, bilmir nə etsin. Özlərinin çapıb talamaları azmış kimi, Yevlaxda yaşayan Nazim adlı qayınına tikdirdiyi imarətin qum-çınqılını da Bərdədə olan karyerlərdən pulsuz daşıtdırmışdır(şahidlər var). Hələ bir köməkçisi var idi- Bəylərov Zaur ( indi şöbə müdiri təyin edib) – onlardan da betərdi. Bir sözlə bu adamlar Bərdə camaatının canını boğazına yığıblar.\nBərdənin “büdcə terroru” buradan başlanır:\nDeməli, hesabatlardan belə görünür ki, şəhərin mərkəzi hissəsində nə küçə səkiləri və səkilərin “bort” daşları yox imiş. Sən demə şəhərdə olan kommunal binaların damları örtüksüz olublar. Əgər şəhərdə olan bütün inzibati və kommunal binaların hamısının dam örtüyünü dəyişsəydin belə, yenə də onun hesabatlarda göstərdiyi kimi 44,8 min kv metr ola bilməzdi,\nGöstərilənlərdən belə nəticəyə gəlinir ki, V.İsayev bilə – bilə görülmüş işləri qəsdən şişirtmiş, bununla da öz şəxsi maraqları naminə dövləti və ictimaiyyəti aldatmışdır.\nHesabatlarında Bərdə-Tərtər avtomobil yolunun 1,5 km məsafədə genişləndirildiyini, H.Əliyev prospekti, Bakı, Koroğlu küçələrinin başdan – başa asfaltlaşdırıldığını göstərmişdir. Hansı ki, o yollar Nəqliyyat Nazirliyinin balansındadır və RİH-ti bura vəsait xərcləyə və müdaxilə edə bilməz.\nSatınalmalar üzrə Dövlət Agentliyinin yaydığı məlumata əsasən güya 2014 – cü ildə Bərdə şəhərinin küçələrində “İnstal – Servis MMC” tərəfindən 593,8 min manat dəyərində 27.0 min kv metr asfalt salındığı və 621997 manatlıq digər abadlıq işləri görüldüyü bildirilmişdir. Həqiqətdə isə 2014–cü ildə şəhərdə bir kv metr də olsun asfalt salınmamışdır. Bəs görəsən həmin 593,8 min manat vəsait hara sərf olunub?\nV.İsayevin Mərkəzi Meydan əməliyyatı RİH-ni əhalidən təcrid etmiş, buraya gəlməyi çətinləşdirmiş, yolu bağlamış, ümumən şəhərin mərkəzindəki kuçə yollarının süni şəkildə yüklənməsinə gətirib çıxartmışdır. İcra Hakimiyyətinin binasını sanki “gestapo”nun binasına çevirmişdir. Hansı ki, bütün dövlət orqanları xalqa xidmət etmək üçündür.\n1941-ci ildə mühasirədə olan Leninqradda yubileyi keçirilən dünyanın ən möhtəşəm mütəfəkkir şairlərindən biri olan dahi Nizami Gəncəvinin adı Bərdədən yox edildi. Adını daşıdığı küçədən lövhələr yığışdırıldı, adına olan kinoteatr söküldü, heykəli zibilliyə atıldı və bununla da Bərdənin adını dünyada məşhurlaşdırmış dahi Nizaminin adı V.İsayevin “qəhrəmanlığı” sahəsində Bərdə tarixindən silindi. Əvəzində Bərdənin küçələrinə vəhşi heyvan heykəlləri ucaldıldı.\n2013-2018-ci illərdə “Regionların Sosial-İqtisadi İnkişafı Dövlət Proqramı” çərçivəsində rayonda əkin sahələrinin suvarılması məqsədilə nəzərdə tutulmuş 20 ədəd subartezian quyularından 3(üç) ədədini əkin sahələrinin suvarılması üçün yox, özünə lazım olan yerlərdə vurdurmuşdur. Belə ki, subartezian quyusunun birini öz qohumu Eldarın adına Samux kəndində qeyri qanuni yaratdığı 10 ha balıq gölünün kənarında, başqa bir digərini Gərənə kənd bələdiyyəsinin Bərdə- Yevlax şosse yolunun kənarında olan, yenə də özünün qohumunun adına qeyri-qanuni özəlləşdirdiyi obyektin yanında, üçüncü subartezian quyusunu isə Təhsil şöbəsinin arxasına vurdurmuşdur ki, bu subartezian quyularının qarşısında da heç bir əkin sahələri yoxdur.\nŞəhər küçələrinin 90% -ə qədəri ümumiyyətlə süpürülmür. Bəzi mərkəzi küçələr isə ayrı – ayrı idarə və müəssisələrin işçiləri tərəfindən süpürülür.\nBərdə rayonunda əldə etdiyi qanunsuz pullar onun gözünü necə örtübsə, O, həttə ictimaiyyət qarşısında çəkinmədən belə, mən heç kimdən qorxmuram.- deyir. “Qaliblər mühakimə olunmur”, gedin kimə şikayət edirsiniz, edin – deyir. Bəs görəsən “cənab” Vidadi İsayev kimin üzərində qələbə çalıb? Bəyəm Bərdə rayonunun əhalisi başqamı millətdəndir?! Yoxsa onun özü başqa millətdəndir?!\nÖncəki İlhamənin oğlu dindirildi\nNövbəti Ziya Məmmədov bu qaydanı ləğv etdi…


Qırmızı sincablar üçün həyəcan təbili çalındı | TRT Azerbaycan\nQırmızı sincablar üç...\nQırmızı sincablar üçün həyəcan təbili çalındı\nİngiltərədə yaşayan boz sincablar qırmızı sincabların nəslini təhlükə altında qoyur.\n02.03.2016 ~ 23.02.2021\nİngiltərədə yaşayan boz sincablar qırmızı sincabların nəslini təhlükə altında qoyur. Şotlandiyadakı ekologiya tədqiqatçıları boz sincabların şimala doğru köçlərini yaxından izləyir.\nAlimlər qırmızı sincabların nəslinin yox olmasının qarşısını almaq üçün boz sincabların tələf edilməsini vacib görür. Alimlər qeyd edib ki, onları idarə etmək üçün tutmaq və öldürmək lazımdır. Boz bir sincab tələyə düşəndə onu tələdən xilas etmək qanundan kənardır. Təbii ki, bu heç kimin xoşuna gələcək bir hadisə deyil. Amma reallıq budur ki, qırmızı sincabları qorumaq istəyiriksə boz sincabları yox etməliyik.\nQırmızı sincablar İngiltərənin yerli heyvanlarıdır lakin əraziyə sonradan gətirilən boz sincablar qırmızıların ərazisini işğal etməyə başlayıb. Bu səbəbdən də qırmızı sincablar yavaş yavaş məhv olur.\nBəs görəsən boz sincablar niyə qırmızılar üçün bu qədər təhlükəlidir?\nBoz sincablarda var olan bir virus qırmızıların ölməsinə səbəb olur. Tədqiqatçılar bildirib ki, boz sincabların 60 faizi “parapoks” adında bir virus daşıyır. Bu virus qırmızı sincablara keçəndə 15 gün ərzində ətrafda nə qədər qırmızı sincab varsa hamısı məhv olur.\nİngiltərədəki 160.000 qırmızı sincabın 4/3-ü Şotlandiyada yerləşir. Digər sincablar Anglesey və Vight adalarında dövlət tərəfindən qorunur.\nEtiketlәr: #boz sincablar , #qırmızı sincablar , #reallıq


Tarix: 27-07-2015, 12:00\nŞah dedi ki, kim yaxşı yalan danışsa,var dövlətinin yarısını ona verəcək.Müxtəlif kəndlərdən dörd nəfər adam gəldi.Üç nəfər öz yalanını təsdiqləyə bilməyib getdi.\nDördüncü adam nə deməlidir ki, Şah var dövlətinin yarısı ona versin?\nBir gün bir polis müdiri işə gedərkən bir uşağı maşınla vurur və oradan tez uzaqlaşaraq iş yerinə gəlir. Birdən polis müdirliyindəki polislərə xəbər gəlir bir uşaq maşınla vurulub. Onlar tez hadisə yerinə gedirlər. Daha sonra müdirə zəng eləyib deyirlər ki, burada bir uşağı maşın vurub tez gəlin. Polis müdiri də heç nə olmamış kimi gedir hadisə yerinə. Oradakı polislərdən biri deyir ki, müdirim qatil sizsiniz! Amma həmin hadisəni heç kim görməmişdi.\nPolis işçisi haradan bildi ki, qatil müdiridir?\n3 qab var bir qabın işində 10 kilo buğda var.Digər qab 7 kiloluq o birisi isə 3 kiloluq boş qablardır.Elə eləmək lazımdır ki, hər eşşəyə 5 kilo buğda düşsün.\nBunu kim edər? loading... 20\nMaraqlı suallar,maraqlı cavablar istər...\n1)...2)mudire hadise yerini demediler o ise geldi cunki usagi o vurub ve vurdugu yeride bilib3)evvel 3 qab deyir sonra her esseye 5 kilo bugda qab olmali idi\n1 avqust 2015 18:29\n7 Like mike bos seydi,esas can sagligidi..,duz deyiremse like:) Offline\nmentiqli suallardir ama bilirem ki coxdan cavablandirilib ona gore cavablandirilandan sonra cavablandirmaq menasiz olar\n28 iyul 2015 10:41\n6 Birini gördüm "Allahım sən nələr yaradırsan?" deyəcəkdim ki, dönüb təkrar baxım dedim, sən demə güzgüymüş Offline\n27 iyul 2015 23:02\nSitat: sadecə mən1.Dördüncü adam deməlidir ki,Şah ədalətsiz biridir.2.Çünki,polis müdiri ilə işə gedərkən qəza olmuşdu.3.Riyaziyyatçı1-ci sualin cavabini men de bele dusundum,digerlerini ise tapa bilmedim\n27 iyul 2015 15:56\n1. Məncə 4 adam deyibki yalanı təsdiqləmək olurki???yalan ele yalandida2. polis işcisi mudirine zeng edib hadiseni deyir amma hadise olan yerin unvanini demir ve mudirde bir basa hadise olan yere gedir.axi unvani bilmeden nece hadise yerine gede bilerki.beleliklede gunahkar oldugu uze cixir.3.3 kq 7kq ya boşalt yene 3 kq yı 7 kq ya boşalt yene 3 kq yı 7 kq ya boşaldanda 3 kq da 2 kq qalır!7 kq yı 10 kq lığa boşalt eder 8 kilo 3 kq da kalan 2 kq yı da 7 kq ya boşalt!10 kq lıqdan 3 kilo götürsen alınır!!!\n27 iyul 2015 14:30\n1.Dördüncü adam deməlidir ki,Şah ədalətsiz biridir.2.Çünki,polis müdiri ilə işə gedərkən qəza olmuşdu.3.Riyaziyyatçı\n27 iyul 2015 12:17


''Məhbusa niyə pis yemək verilməlidir ki?'' – Meydan TV\nNorveçdə həbsxana Fotoqraf: Meydan TV\nNorveçdə həbsxana nəzarətçisi: “Gələcəkdə kiminsə qonşusu olacaq məhbusa pis davranaraq, onu aqressivləşdirə bilmərik”\nHokun Yohansen (ad-soyad şərtidir) Norveç həbsxanalarının birində nəzarətçi, islah məmurudur. Biz onunla təsadüfən tanış olduq. O, həbsxana nəzarətçisi olduğunu deyəndə, həyat yoldaşı tez “bilirəm, bəzi ölkələrdə həbsxana nəzarətçiləri qəddar adamlar hesab olunur, amma mənim ərim yaxşı adamdır” - deyib gülümsədi. Hokun müsahibəyə razılaşanda bildirdi ki, onun ad, soyad və şəklinin dərc olunması qanunla qadağandır. Amma Norveç həbsxana sistemi barədə suallara məmnuniyyətlə cavab verməyə hazırdır.\n- Müsahibəyə razı olduğunuz üçün təşəkkür edirəm. Zəhmət olmasa, bizə Norveçin həbsxana sistemi barədə ümumi məlumat verin. Bir məhbusun (deyək ki, korrupsiyada təqsirli bilinmiş bir keçmiş məmurdur) gündəlik həbsxana həyatı necə keçir? Gündəlik proqrama nələr daxildir? Ağır cinayətlər törətmiş, məsələn, bir neçə insanı qətlə yetirdiyi sübut olunan şəxslə nisbətən yüngül cinayət törətmiş məhbusun saxlanma şəraitləri arasında fərqlər hansılardır?\n-Azadlıqdan məhrumetmənin bir neçə yolu var. Cəza həbsxanada çəkilə bilər, burada bizim yüksək və zəif təhlükəsizlik səviyyəmiz vardır. Hansı həbsxanaya getməniz törətdiyiniz cinayətdən asılıdır. Yüksək təhlükəsizliyi olan həbsxanalar daha sərtdir, yüksək divarlar var. İnsanlar buradan nadir hallarda qaça bilər. Adətən telefon üçün verilən vaxt həftədə 20-30 dəqiqə təşkil edir. Uşaqların varsa, bir az çox vaxt üçün müraciət edə bilərsən. Gündə 1 saat təmiz hava üçün bayıra çıxa bilərsən. Həbsxananın binasından asılı olaraq, günün də fərqli ola bilər. Ancaq həbsxana daxilində məktəb və ya iş üçün müraciət edə bilərsən. Gecələr və fasilələrdə öz otağında bağlanırsan. Zəif təhlükəsizliyi olan həbsxanalarda isə vəziyyət belədir: burada sən işləməlisən, əks halda yüksək təhlükəsizliyi olan həbsxanaya göndəriləcəksən. İşdən sonra daha çox imkanların olur: bayıra çıxmaq, məşq etmək, məhdudlaşdırılmış sahədə binanın başqa qolundan olan məhbuslarla ünsiyyət qura bilərsən.\nHəmçinin adamlar vardır ki, cəzalarını həbsxanadan kənarda çəkirlər. Bu, narkotik və ya əqli sağlamlıq məsələlərilə əlaqəli müəsissədə dəyişkən qalma ola bilər. Bizdə həmçinin elektron nəzarət deyilən bir şey var. Bu, adətən kiçik cəzalar və ya cəzanın sonuncu mərhələsi üçündür. Gün ərzində sənin işin, ya məktəbin olmalıdır, işdən sonra isə evdə qalmalısan. Sənə nəzarət edən insanlara harada olduğunu göstərən elektron qolbağın olur. Əgər iş vaxtından sonra evdən kənara çıxsan, qolbağın signalı sönəcəkdir. Nadir hallarda iş yerində narkotik və alkoqol nəzarəti olur. Bu, tamamilə yeni sistemdir, amma inkişaf edir və populyardır. Məhbusların bir günü həbsxanadan həbsxanaya çox fərqlənir. Amma insanların çoxu ya işləyir, ya da məktəbə gedirlər. Onlar normal vətəndaş kimi eyni zamanda qalxır, yemək yeyir və normal vətəndaş kimi işləyirlər.\n- Qadın və kişi həbsxanaları eynidirmi?\n- Bəzi həbsxanalarda qadınlar kişilərlə bir yerdədir, eyni qayda və imkanlarla yaşayırlar. Həmçinin, bizim sırf qadınlar üçün olan həbsxanalarımız da var. Amma heç vaxt orada olmadığım üçün, onlar barəsə heç nə deyə bilmərəm.\n- Azərbaycan kimi ölkələrdə rifah səviyyəsi yüksək ölkələrin həbsxana şəraiti ilə bağlı xeyli söhbətlər gəzir. Məsələn, Norveçdə həbsxanada insanlar az qala azadlıqdakından daha yaxşı yaşayır, gözəl qidalanır, sürətli internetdən istifadə edir və s. Bunlar doğrudurmu?\n- Biz islah məmurları olaraq məhkumları daha yaxşı yola yönəltməyə çalışırıq. Tez-tez təsadüfi seçim edərək, hər şey haqqında onlarla danışıqlar aparırıq, amma adətən məhbusların danışmaq istədiyi haqqında danışıqlar aparırıq. Biz poizitiv olmağa və onlara yaxşı təsir göstərməyə çalışırıq. Lazım olduqda, bəlkə də həbsxanadan sonra onların həyatına kömək edə bilən birini məsləhət görürük. Məhbus olmaq asan deyil. Bir çox ölkələrlə müqayisədə Norveçdə məhbus olmaq daha yaxşıdır. Azadlıqdan məhrumetmə cəza vermək məqsədi daşımır. Bu, cəmiyyəti məhdud bir müddət ərzində o adamdan müdafiə etmək üçündür. Bir çox insan (məhbus olmaq nə qədər çətin olduğunu bilməyənlər) tənqid edir ki, onların yaxşı yeməyi var. Bəli, həbsxanada yemək köşkü var, orda onların pulsuz əldə edəcəyi yaxşı yeməklər var. Bəyəm məhkumlara pis yemək vermək lazımdır? Onlarla pis davranılmalıdır? Cavabım ancaq “Yox” olacaq! Pis yemək, pis davranış insanları "daha pis" edər. Məhbuslar azadlığa çıxandan sonra kimlərinsə qonşusu olacaqlar. Onlarla yaxşı davranmalı, həbsdən daha yaxşı insan kimi çıxmalarını təmin etməliyik ki, gələcəkdə bu insanlarla ünsiyyətdə olacaq başqa vətəndaşlarımızı təhlükəyə atmayaq. Biz insanlarla hörmətlə rəftar etməliyik, ehtiyacları ilə maraqlanmalı, kömək etməliyik, narkotikdən imtinasına, məktəblə, iş yerləri ilə əlaqə qurmasına və s kömək etməliyik. Bir çox həbsxanada onlar iş təcrübəsi qazana, fərqli kurslar keçə bilərlər (yük maşını, lift, mexanika və s.) və bəzən də cəza müddətindən asılı olaraq bütöv təhsil əldə edə bilərlər. Məqsəd həbsxanada insanların cəza çəkməsi deyil, islah olunması, öyrənməsi və daha yaxşı insan olaraq çıxmasıdır. Yaxşı internet mifi haqqında: Norveç həbsxanalarında internet imkanları olan çox az insan var. Cəzaçəkmə müəssisələrində məktəblərə gedən insanların işlədikləri işlərlə bağlı məlumat axtarmaq üçün məhdudlaşdırılmış internetdən istifadə imkanları ola bilər və bəlkə də bəzi xəbərlərə baxa bilərlər. Amma bu, məhkumların çox az hissəsidir.\nNorveçdə həbsxana. Fotoqraf:: Meydan TV\n- Norveç həbsxanalarında məhkumların kütləvi və ya fərdi etiraz aksiyaları olurmu və adətən səbəblər nələr olur, onlar nə tələb edirlər?\n- Kütləvi etiraz dedikdə nəyi nəzərdə tutduğunuza əmin deyiləm, lakin Norveçdə son kütləvi üsyandan xeyli vaxt keçib. 10 ildən çox. Etirazlar ola bilər. Məsələn, hansısa kişik qrup şənbə günündə balıq və ya sıyıq kimi yeməklərin çox olmasına etiraz edə bilər. Ya da həbsxananın həddə artıq çox kilidlənmiş olmasından şikayət edirlər.\n- Məhbuslar arasında konfliktlər yarandıqda, bu, kim tərəfindən və necə həll olunur?\n- Məhkumlar arasında münaqişələr qaçılmazdır. Yəqin ki, bir çox halda bu konfliktlər özəl otaqlarda baş verir və biz bunu görmür və ya eşitmirik. Bəzən bildiklərimiz də olur, o zaman bu məsələləri həll etməyə çalışmalıyıq. Bizim bununla bağlı nə edəcəyimiz məsələnin nə qədər ciddi olduğundan asılıdır .\n- Norveçdəki həbsxanalarda kitabxanaların mütləq olduğunu eşitmişik. Bu kitabxanalara gələn kitablara məzmununa görə hər hansı bir senzura tədbiq olunurmu? Məsələn, siyasi ədəbiyyat, müxtəlif terror qruplaşmalarının liderlərinin yazmış olduğu, zorakılığa çağıran kitablar bu kitabxanalarda yer ala bilərmi? Eyni suallar əgər həbsxanalarda filmlər nümayiş etdirlirsə, onlara da aiddir.\n- Hesab edirəm ki, artıq hər cəzaçəkmə müəssisəsinin kitabxanası var, ehtimal ki, o qədər də böyük deyil, ancaq yəqin yaxşıdır. Terrorist qrupların liderləri tərəfindən yazılmış hər hansı bir kitabın olduğunu görməmişəm və düşünmürəm ki, olsun. Ancaq onların kitablarda müxtəlif seçimi var. Kitabxanaçı ilə danışa bilərsiz və həbsxanadakı kitabxanada həmin kitab olmadıqda, o, kitabı əldə etməyə kömək edə bilər. Yəni kitabın yaxın bir kitabxanada olduğu halda.\n- Həbsxanalarda məhbuslar arasında depressiya, intihara meyl kimi hallar müşahidə olunurmu və olunarsa, bu hallarla necə mübarizə aparılır?\n- Bəli, olur, amma hesab edirəm ki, digər ölkələrdən çox azdır . Həftəboyu - İ-V-ci günləri tibb bacıları və həftədə ən azı 1 gün həkimlərin işlədiyi yaxşı bir sağlamlıq sistemimiz var. Gecələr və ya həftə sonları bir şey olarsa, biz (zabitlər) hər hansı bir insan kimi kənardan tibb işçilərini çağırırıq və kömək istəyirik.\n"Divarlardan kənardakı" həyatda olduğu kimi, həbsxanada da insanlar mübarizə aparır, bəziləri kömək istəyir, amma bəziləri yox. Birinin probleminin olub-olmadığını araşdırmağa, onlarla danışmağa və ya tibb işçiləri ilə əlaqələndirməyə çalışırıq. Təəssüf ki, bəzən insanlar öz həyatlarını həbsxanada sona yetirirlər, lakin bu, elə də çox olmur.


Azərbaycan Universitetində müsabiqənin tanıtımı olub\nAzərbaycan Universitetində təhsil alan tələbələr üçün “Microsoft Imagine Cup” innovasiya müsabiqəsinin tanıtımı təşkil olunub. “Microsoft Azərbaycan” şirkətinin Təhsildə Əməkdaşlıq proqramının meneceri Emin Axundov müsabiqənin şərtləri və nominasiyalar haqqında tələbələri məlumatlandırıb və milli seçim turuna start verildiyini diqqətə çatdırıb.\nQonaq qeyd edib ki, müsabiqə dünyanın üzləşdiyi çətin məsələlərin həlli istiqamətindəki ideyalarını biznesə çevirmək istəyən gənclər üçün böyük şans yaradır. Müsabiqə çərçivəsində tələbələrdən ibarət komandalar “Oyunlar”, “İnnovasiya” və “Dünya vətəndaşlığı” kateqoriyaları üzrə yarışacaqlar. Müsabiqədə iştirak üçün Microsoft alət, ləvazimat və texnologiyaları ilə oyunlar və proqram təminatları yaradılmalıdır. Hər komandada eyni və ya müxtəlif universitetlərin 4-dək tələbəsi təmsil oluna bilər. Komandanın ən azı bir üzvü ingilis dilində sərbəst danışmağı bacarmalı və namizədlərin yaşı 16-dan az olmamalıdır. Müsabiqədə iştirak üçün qeydiyyat yanvarın 5-də başa çatacaq. Milli final turu 15 apreldə, dünya finalı isə 2016-cı ilin iyul ayında baş tutacaq. Dünya finalında 3 komanda hər 3 nominasiyada 50 min dollar, 10 min dollar və 5 min dollar məbləğlərdə pul mükafatı qazanacaq.\nAzərbaycanı bu müsabiqədə keçən il təmsil edən komandanın qaməti əymədən oturmaq və durmaq vərdişi yaradan “Spinal” layihəsi “İnnovasiyalar” kateqoriyasında II yeri tutub.\nGörüşdə universitetin rektoru Fərid Əhmədov da iştirak edib. Rektor müsabiqələrdə iştirakın tələbələr üçün əhəmiyyətini vurğulayıb və cəmiyyətdə gedən dəyişikliklərin “iştirak” ilə mümkün olduğunu diqqətə çatdırıb.\nFərid Əhmədov tədbirin sonunda Azərbaycan Universitetini yerli və beynəlxalq informatika və proqramlaşdırma müsabiqələrində təmsil edən komandaların üzvlərinə sertifikat və diplomlarını təqdim edib.\nQeyd edək ki, “AU-2” komandası Gürcüstanın paytaxtı Tbilisi şəhərindən “Tələbələrin Beynəlxalq Proqramlaşdırma Müsabiqəsinin yarımfinal mərhələsi və Cənubi Qafqaz Açıq Çempionatı”nda fərqlənmə sertifikatına layiq görülüb. Komanda Məmməd Kərimli (kompüter mühəndisliyi, III kurs), Elvin Usubov (kompüter mühəndisliyi, III kurs) və Nahidə Məmmədovadan (riyaziyyat və informatika müəllimliyi, IV kurs) ibarətdir. Komandaya riyaziyyat və informatika kafedrasının müəllimi Asif Paşayev rəhbərlik edir. Müsabiqə 5-7 dekabr 2015-ci il tarixlərində Gürcüstanın paytaxtı Tbilisi şəhərində keçirilib.


Tualetdə mobil telefon istifadə edənlərə xəbərdarlıq — Sağlamlığınız təhlükədə! – Oxuyaq.az – maarifləndirici sayt\nTualetdə mobil telefon istifadə edənlərə xəbərdarlıq — Sağlamlığınız təhlükədə!\n“Ölkə.Az” xəbər verir ki, İngiltərənin Surrey universitetinin mikrobiologiya fakultəsinin tələbələri mobil telefonlarla bağlı araşdırma aparıblar. Məlum olub ki, tualetə aparılan cib telefonu bu mühitdəki mikrobları özünə yığır və əl, ağız və dəri yolu ilə bizə təhlükə yaradır.\nTualetdə mobil telefon istifadə edənlərə xəbərdarlıq-Sağlamlığınız təhlükədə!\nMüasir günümüzdə xüsusən də gənclərin bir çoxu tualetə girəndə mobil telefonlarını da özləri ilə aparırlar. Bəzən isə mobil telefona başı qarışanlar 30-40 dəqiqə vaxtını tualetdə keçirir. İngiltərənin Surrey universitetinin mikrobiologiya fakultəsinin tələbələri mobil telefonlarla bağlı araşdırma aparıblar. Məlum olub ki, tualetə aparılan cib telefonu bu mühitdəki mikrobları özünə yığır və əl, ağız və dəri yolu ilə bizə təhlükə yaradır.


Nur-az.com - “Borcları var idi, məcbur qaldılar...”- Göyçayda bir ailənin faciəsi\n“Borcları var idi, məcbur qaldılar...”- Göyçayda bir ailənin faciəsi\nGöyçayda bir ailənin 3 üzvünün yanaraq öldüyü dəhşətli yanğının səbəbi məlum olub.\nGöyçay Rayon İcra Hakimiyyətindən verilən məlumata görə, hadisəyə elektik xətlərində baş verən qısa qapanma səbəb olub.\n“Həmin ailənin işığa görə çoxlu borcu olub. Borcları geri qaytara bilməyiblər. Buna görə də evə gələn elektik xəttləri bir həftə öncə kəsilib. Onlar məcburiyyət qarşısında qalaraq qanunsuz yolla evə işıq çəkiblər.\nQəfildən həmin xətlərdə qısa qapanma baş verib və ev alışıb-yanıb. Bu zaman evdə olan ailə üzvləri yanaraq dünyalarını dəyişiblər. Hadisə zamanı evin xanımı sağ qala bilib. O, isə hazırda xəstəxanadadır”.\nBildirilib ki, Göyçayın icra başçısı Mübariz Ağayev hadisə yerinə baş çəkib: “Hadisə baş verən zaman icra baçısı ora gəlib və müvafiq göstərişlərini verib. O, hadisədən zərər çəkən şəxsə yadım edilməsi ilə bağlı öz göstərişlərini verib. Hazırda yanğın söndürülüb”.\nQeyd edək ki, hadisə bu gün səhər saat 8:30 radələrində Göyçay şəhərinin Z. Bünyadov küçəsində, 1982-ci il təvəllüdlü Əhmədova Xəyalə Laçın qızına məxsus evdə qeydə alınıb. Ümumi sahəsi 70 kvadratmetr olan iki otaqlı fərdi yaşayış evində baş verən yanğının söndürülməsi üçün əraziyə Göyçay Dövlət Yanğından Mühafizə Hissəsinin 3 yanğınsöndürən maşını və canlı qüvvəsi cəlb edilib. Hadisə zamanı ev və içərisindəki əşyalar tamamilə yanaraq yararsız hala düşüb. Yanğın zamanı ev sahibi Xəyalə Əhmədovanın həyat yoldaşı, 1970-ci il təvəllüdlü Babayev Azad Misirxan oğlu, onun iki övladı, 2008-ci il təvəllüdlü Əhmədov İlyas Azad oğlu və 2009-cu il təvəllüdlü Əhmədova Aysu Azad qızı yanaraq ölüb./azvision/


Bakı Slavyan Universitetinin rektoru üçüncü kurs tələbələri ilə görüşüb\nAna səhifə / Xəbər lenti / Bakı Slavyan Universitetinin rektoru üçüncü kurs tələbələri ilə görüşüb\nDekabrın 20-də Bakı Slavyan Universitetinin (BSU) rektoru, professor Nurlana Əliyeva və universitetin prorektorları üçüncü kursda təhsil alan tələbələrlə görüşüblər.\nRektor Nurlana Əliyeva bildirib ki, artıq neçə gündür, universitet rəhbərliyi gənclərlə görüşlər keçirir. O, bu görüşlərdə yeni cəmiyyət quruculuğu, güclü dövlət modeli, yüksək təhsil sistemi və s. kimi vacib məsələlərin təhlil edildiyini, gənclərlə səmimi dialoq aparıldığını bildirib.\nNurlana Əliyeva bildirib ki, bəşəriyyətin yeni inkişaf mərhələsinə daxil olması gənclərdən dərin bilik, yüksək hazırlıq tələb edir. O, yeni texnologiyalardan baş açan, savadlı, zəkalı gənclərə dünyanın hər yerində ehtiyac olduğunu bildirib.\nTəcrübəli nəsillə gənc nəslin dialoqunun zəruriliyini vurğulayan rektor qeyd edib ki, müəyyən qrup gənclər dünya həqiqətlərini, həyat reallıqlarını dərk etmirlər. Onlar çox tez-tez kənar təsir altına düşür, vətəndaşlıq borcunu, milli duyğularını itirirlər. Azərbaycan dövlətinin gənclər siyasətinin insan kapitalı yaradılmasına hesablandığını deyən rektor müxtəlif sahələrdə əldə edilən çoxsaylı uğurları bu istiqamətdə aparılan işin nəticəsi kimi dəyərləndirib. O deyib ki, gənclərimizin dünyada baş verən mütərəqqi prosesləri dərk edib, ona uyğun fəaliyyət göstərməsi strateji əhəmiyyət daşıyır.\nRektor xatırladıb ki, bizim gənclik həm də öz patriotizm duyğuları ilə fərqlənir. Buna ötən il Aprel döyüşlərində Azərbaycan əsgərlərinin və zabitlərinin göstərdiyi qəhrəmanlığı və igidliyi nümunə gətirib. O bildirib ki, aprel döyüşləri Azərbaycan gəncliyinin vətənpərvərlik nümunəsi idi.\nÇıxışının davamında professor Nurlana Əliyeva gənclərə bir sıra tövsiyələr verib. BSU-da təhsil alan gənclərin tez bir zamanda müstəqil həyata qədəm qoyacaqlarını, ailə başçısı olacaqlarını nəzər alaraq onların elm və biliyə yiyələnmələrini, milli-mənəvi dəyərlərimizi özlərində ehtiva etmələrini məsləhət görüb.\nBaxılıb: 344 dəfə


Diadem və örtüklü toy hairstyles\nGünahsızlıq və lüksün əsrlik simvolları - örtük və diadem uşaqların bir çox qızlarının xəyalidir. Ancaq sual bir seçkiyə gəldikdə, gözlərin tükəndiyi çox sayda variant var. Kaybolma! Birincisi, istədiyi növ tyara təyin edin, sonra paltarın üslubu və uzunluğunu qiymətləndirin və örtükün uzunluğuna uyğunlaşdırın. Və sonra - qalan variantlardan ən uyğun seçim!\nTiara . Lüks yüksək diadem klassik uzun və sulu paltarlar üçün idealdır.\nBezel . İncə, qısa bir xalqa "su pərisi", "körpə dollar" qısa modelləri və ya lakonik, sadə siluet geyimləri kimi dar paltarlar ilə birləşdirilə bilər.\nDiadem tarağı . Bir çox bəzək elementləri olan paltarlar üçün idealdır, başlığı özünə diqqət yetirməməlidir.\nUzun bir saç üçün bir diadem və bir örtük ilə bir toy üçün hairstyles\nYüksək şüa və ya bir babet . Bir örtüklü və diademli ən yaxşı saç üslublarından biri. Yanığının qarşısında düzgün saçlar və bəzək üçün saçlar həcmi yığışdırılır. Bu fatha həm onun üstündə, həm də altında yerləşdirilə bilər.\nUzun huzme . Diqqətsiz seçilmiş buğular asan, incə, qəşəng bir görünüş yaradır. Provence, boho və ya romantik üslubda paltarlar üçün yaxşıdır.\n"Malvinka" . Prinsip uşaqlıq dövründə bir çoxu olan saç düzümü ilə eynidır. Bu bir diadem-crest ilə yaxşı gedir.\nTüpürmək . Qadın, ilk növbədə Slavyan saç düzümü uzun, qalın və ağır saçlı qızlar üçün bir qurtuluşdur. Bu halda saçda digər dekorativ elementləri tərk etmək daha yaxşıdır - çiçəklər, boncuklar və ya rhinestones.\nKilidlər . Qıvrımlı, diadem və örtüklü gəlin saç düzümü, bəlkə də, gəlin üçün ən rahatdır. Axşamın sonunda olsa da kafa yorulmayacaq, ancaq saç toplamaq üçün istənirsə, həmişə özünüz ola bilərsiniz.\nOrta saçlı örtüklü və diadem üçün toy çəkmələri\nBuruqların iki ən populyar tipi, buruq saçlarınız varsa və ya olmasa fərqlidir. Birinci halda, qıvrımların bir hissəsi arxadan qıvrılarla toplanır, bir hissəsi isə irəli çıxır. İkinci variantda, gəlin saçının ürəyində kölgə ilə örtülmüş və diadem ilə saç və həcm yaradır, saç isə başın arxasına qapılır. Və ilk və ikinci halda, böyük bir tiara və ya rim paltar pompasına və pərdənin uzunluğuna görə daha uyğundur.\nQısa saçlı bir diadem və örtüklü gəlinli hairstyles\nQısa hairstyles sahibləri "Bob" və ya "Elf" ən asan edir. Uzunluğu təmin edərsə, saçlar bükülü ola bilər, əgər olmasa - kimi buraxın. Bir diadem üçün kiçik bir saç yaratmaq hələ də yaxşıdır.\nDiadem, pərçim və bangs ilə nikah saç düzümü hər hansı bir uzunluqda saç yaxşı görünür. Çarpmaların dərinliklərinə görə bəzək birbaşa daha çox saç həcmini tutaraq başlanğıcın (bangs) və ya bir qədər uzaqda yerləşdirilə bilər.\nGözəl toy geyimləri\nBir saçlı uzun saç üçün toy hairstyles\nYaz Toy geyimləri\nGəlin anası üçün zərif paltar\nQəlyan köynəyi ilə lüks toy geyimləri\nSevimli Toy geyimləri 2013\nAğ qızılda əkiz toy üzüklər\nHemolitik Staphylococcus aureus\nNə trikotaj çorabın geyəcəyik?\nQarışıq qidalanma - necə qidalanmalı?\nAlkoqol və Diyet\nÇəki itirərkən süd içmək olarmı?\nAlyaska Pollok filesi\nUşaq bağçasında musiqi oyunları\nYüksək temperaturda nə etmək lazımdır?\nDivarlarda dekorativ gips\nKate Middleton əvvəlcə həyat yoldaşsız başqa bir ölkəni ziyarət etdi


Yeni nəşrlər Arif Fərzəli, Bakı, “Adiloğlu”. 2017-ci il, 128 səh. “Tarix kitabı”. BU, ARİF FƏRZƏLİDİR... » YeniHeyet.Az - Yeni Həyat Qazeti\nYeniHeyet.Az - Yeni Həyat Qazeti » Mədəniyyət » Yeni nəşrlər Arif Fərzəli, Bakı, “Adiloğlu”. 2017-ci il, 128 səh. “Tarix kitabı”. BU, ARİF FƏRZƏLİDİR...\nYeni nəşrlər Arif Fərzəli, Bakı, “Adiloğlu”. 2017-ci il, 128 səh. “Tarix kitabı”. BU, ARİF FƏRZƏLİDİR...\nArif Fərzəli, Bakı, “Adiloğlu”. 2017-ci il, 128 səh. “Tarix kitabı”.\nBU, ARİF FƏRZƏLİDİR...\nArif Fərzəli səksəninci illərin o gur şeir axınında ədəbiyyata gəldi. Elə bir dövrdə ki, hər zaman olduğu kimi seçilmək, fərqlənmək, öz məxsusi deyim tərzini, dünyaya, həyata poetik görümünü hifz eləmək o qədər də asan deyildi. "Səksənincilər" sırasında istedadlı cavanlar az deyildi və çox keçmədən onların əksəriyyəti poeziyada etiraf olundular - Adil Mirseyid, Akif Səməd, Əjdər Ol, Əlisəmid Kür, Ramiz Qusarçaylı, Ağacəfər Həsənli, Nisəbəyim, Namizəd Xalidoğlu, Sabir Sarvan, Məmməd İlqar, Zirəddin Qafarlı, Zahid Sarıtorpaq, Adil Cəmil, Saday Şəkərli, Mahirə Abdulla, Akif Əhmədgil, Əbülfət Mədətoğlu imzaları bir ədəbi nəslin formalaşdığını sübut etdi. Onlar şeirləri ilə ədəbiyyatda yeni bir SƏS (əlbəttə, bir nəslin SƏSi) yaratdılar. Eyni ədəbi nəslə mənsub olan bu şairlərin mövzuları bir-birinə yaxın olsa da, yazı tərzi, poetik ifadə üsulu bir-birinə bənzəmirdi. İndi bu nəsil ədəbiyyatımızın öncül sıralarından birini təşkil edir, yaşı altmışa çatan və altmışı təzəcə ötüb keçən bu şairlər artıq keçən əsrin doxsanıncı illərindən etiraf olunmuşlar. Çox təəssüf ki, Adil Mirseyid, Akif Səməd, Sabir Sarvan dünyalarını dəyişdilər, amma təbii ki, ədəbiyyat tariximizdə izləri qaldı.\nArif Fərzəlinin də 61 yaşı var və o, bir gün belə Bakıda yaşamasa da, ömrü-günü doğulduğu kənddə - Masallı rayonunun Xırmandalı kəndində keçsə də, həmin o ədəbi nəslin istedadlı nümayəndələrindən biridir. "Şair üçün əyalətdə, ya Bakıda yaşamağın elə bir əhəmiyyəti yoxdur, təki istedad olsun" fikrini təsdiq edən şairlərdən biri oldu.\nArif Fərzəli Xudakərim Fərzəliyevin oğludur. Xudakərim müəllim cənub bölgəsində tanınan, sevilən ziyalılardan biri idi və təkcə kənd müəllimi kimi deyil, həm də bir şair kimi tanınırdı. Özü də bəhri-təvil ustası kimi. Əlbəttə, "ot kökü üstə bitər" və Arifin də şeirə, sənətə meyl etməsində Xudakərim müəllimin böyük təsiri olub.\nArif Fərzəli kimya müəllimidir, amma Qorki adına Moskva Ədəbiyyat İnstitutunun poeziya şöbəsini qiyabi bitirib və bununla təsdiq edib ki, o, ədəbiyyata daha ciddi yanaşır.\nArif Fərzəli Vətənini, elini, obasını, kəndini sevən bir şairdir və mənim fikrimcə, hər hansı şair haqqında söhbətə də elə bu nöqtədən başlamaq lazımdır. Təbiət şeiri də, məhəbbət şeiri də bundan sonra gəlir.\nilk sözün nübarı,\nÇörək desən-çörəyin olar,\nsu desən-suyun olar,\nana desən-anan olar.\nAmma ilk dəfə\nvətən de, qızım!\nçörəyin də olacaq,\nsuyun da olacaq,\nanan da olacaq.\nBu şeiri Arf Fərzəli 31 il bundan əvvəl yazıb və bu 31 il ərzində Arifin şeirlərindən Vətən rayihəsi əksilməyib. Vətəndən yazmaq, təbii ki, onu çılpaq və ritorik, şablon ifadələrlə, yavan-yalxı sözlərlə tərənnüm etmək deyil. Əgər özünü Vətənin bir zərrəsi hesab edirsənsə və həm də şairsənsə, yazdığın şeir də Vətənin adına layiq olmalıdır. Arifin birbaşa tərənnüm, vəsf şeirləri yoxdur, o, həmişə mədhdən, tərifdən qaçıb. Vətənin başına gələn fəlakət, tarixin keçmişində yaşanan kədərli olaylar da düşündürüb onu, uğurlar da. "Qanlı şənbə duası" şeirini oxuyuram və 20 yanvar faciəsi ilə onlarla, yüzlərlə oxuduğum şeirlərdən bircəsinə belə oxşamır bu şeir:\nSəni and verirəm öz qüdrətinə,\nMüqəddəs adına and verrəm səni!\nBu qəmi-qüssəni çox görmə mənə,\nAlma bu kədərin əlindən məni.\nQoy könül dolusu göynəyim bir az,\nQoy dil-dodağımı çeynəyim bir az,\nQanlı köynəyimi iyləyim bir az...\nMüasir şeir obrazlar, poetik çalarlar üzərində qurulan şeirdir. Adicə bir tarix kitabında poeziyanın arayıb-axtardığı təkcə hadisələr, vuruşlar, müharibələr, şəxsiyyətlər deyil. Arifin "Tarix kitabı"nda əsas obraz nə qədər təəccüblü səslənsə də Sağ əlin barmaqlarıdır. Bu obraz şeirin özəyinə çökür, assosiativ çalara bürünüb zərrədən tama doğru yol gedir.\nSəhifələr cəng meydanı,\nsətirləri səngər kimi,\nşaqqalanmış qollarına sarı\nbeş yaralı əsgər kimi\nsağ əlimin barmaqları.\nMənim çox sevdiyim dahi V.Q.Belinski yazırdı ki: "Poeziya həyatı, bir imkan kimi, yaradıcı surətdə yenidən yaratmaqdır. Buna görə də, o şey ki, həyatda ola bilməz, o - poeziyada da yalandır; başqa sözlə, həyatda ola bilməyən şey poetik də ola bilməz... Poeziya təkcə kitablarda deyil: - O, həyatın öz nəfəsindədir".\nArif Fərzəlinin şeirləri də, həyatdan, yaşadığı mühitdən gələn təsirləri, intibaları əks etdirir. Amma təkrar edim ki, Arifin şeiri o zaman uğurldu alınır ki, orada şeirin mahiyyətini təşkil edən, ona ruh və can verən bədii təsvir vasitələri öz əksini tapır. Baxın:\nUçqunu, daşqını almaz eyninə,\nAlmaz qayalarla döş-döhə durar.\nBuludu, dumanı geyər əyninə,\nBu kənd şimşəklərə soba yandırar.\nBir kənd görünürdü dağ ətəyində,\nQayadan asılan nənniydi bu kənd.\nYığmışdı əlinə çən ətəyini,\nQurşağı noğullu nənəydi bu kənd.\nArif Fərzəli bu günün həqiqətləri ilə yaşayan şairdir. Amma "dövran" şairi deyil, yəni sovet dönəmində olduğu kimi liderlərə, əmək qabaqcıllarına şeirlər həsr etsin. Bu günün şairi son dərəcə mürəkkəb, təzadlı, xaotik dövrümüzün, amma heç vaxt gələcək haqqında ümidimizi itirmədiyimiz çağımızın həqiqətlərini qələmə almalıdır. Bu həqiqətlərin içində "tənha adamın yuxularından" tutmuş divardan asılmış əsgər şəkillərinə qədər, bugünkü toy bazarının milli adətlərimizin üstünə çökməsindən tutmuş qələmin, sözün müqəddəsliyinə qədər hər şeyi taparsan.\nArif yaşadığı o balaca kənddən dünyaya, kainata, Yerə, Göyə, insan cəmiyyətinə, təbiətə boylana bilir. Və onun şeirlərində sevgi əzəblarını da duya bilərsən:\nSağım durub öz solumu qarğıyar,\nKim girdi ki, özüm girdim araya.\nBu ürəyi, bu taleyi yarıya\nBöləmmədim bu sevdanın yolunda.\nÖz əlimnən qayçılandım bir ömür,\nQamçıladım-qamçılandım bir ömür.\nBir buluddum, damcılandım bir ömür,\nSellənmədim bu sevdanın yolunda.\nNə üstünə çaxa bildim özümü,\nNə üstündən yığa bildim izimi.\nDədə kərəm, külün tutsun gözümü,\nÖləmmədim bu sevdanıun yolunda.\nArif Fərzəli bir neçə ildi ki, səs tellərindən əziyyət çəkir, çətin danışır. Amma şeirlərində mən onun gur səsini eşidirəm. Arif pıçıltıyla danışmağı sevmir, şeirlərində də səssizlik, sükunət hiss eləmədim. Amma bunun əksinə qışqırtı, bağırtı da yoxdu. SƏS var, Səda var, həzinliyi də, kövrəkliyi də, etirazı da, sevincini ifadə etmyi də, qəmini bizimlə bölüşməyi də o SƏSdən gəlir. Həyatı, dünyanı, insanları sevir: "Dünya yaşamalı dünyadı elə, Öpüb oxşamalı dünyadı, qardaş" deyir.\nMasallının Muğan çölündə-Xırmandalı kəndində, bir ocaq başında, nəvə şirinliyində, isti təndir çörəyinin ətrində... və bir də özü üçün yaratdığı və heç bir zaman ayrıla bilmədiyi şeir dünyasında yazır-yaradır ARİF FƏRZƏLİ.\nFilologiya elmləri doktoru, Respublikanın Əməkdar Mədəniyyət\nİşçisi, “Azərbaycan” jurnalının baş redaktor müavini.\nJurnalın yeni nömrəsi çapdan çıxıb\tJurnalın yeni nömrəsi çapdan çıxıb “Azərbaycan” jurnalının... Azərbaycan Yazıçılar Birliyinin aylıq ədəbi orqanı\nSözün yerə düşməsin... Yeni kitab haqqında mülahizələrim\tSözün yerə düşməsin... Yeni kitab haqqında mülahizələrim Xəbər verdiyimiz kimi “Xalq Qəzeti"nin bölgə müxbiri,\nYeni nəşrlər: “OĞUL ARXALI VƏTƏN”\tYeni nəşrlər “OĞUL ARXALI VƏTƏN” (Rəsul Rzayev, Bakı,\nRusiyalı siyasətçilər və mədəniyyət xadimləri Azərbaycanın Birinci vitse-prezidenti Mehriban Əliyevanı təbrik edirlər\tAvqustun 26-sı Azərbaycanın Birinci vitse-prezidenti, birinci xanım Mehriban Əliyevanın doğum günüdür.\n09:00 QARABAĞIN TACI


(S. C. Pişəvəri) - Güney Azərbaycan Türkləri son 100 ildə Bakı 2011 Giriş\nFars şovinistlərinin “İran Mərkəzli Fars Düşüncə Sisteminin” ürünü olan “İran” adlandırdıqları məmləkət Türkiyə Cümhuriyyətindən sonra Türklərin sayca ən çox məskun olduğu ölkədir. 70 milyon əhalisi olan bu dövlətin 35-40 milyonu məhz Türklərdən ibarətdir. Burada Azərbaycan Türkləri ilə yanaşı Xalac, Qaşqay, Qazax və Türkmən Türkləri də yaşamaqdadır ki, bunların da əksəriyyətini Azərbaycan Türkləri təşkil edir. Bu günə qədər öz siyasi-iqtisadi və mədəni inkişaflarını “İranlılıq” kimliyi içərisində görən Azərbaycan Türkləri öz mübarizələrində sola, sağa, İslama bölünərək müxtəlif “izmlər”in arxasınca getmiş, öz səadətlərini “İranlılıq” içərisində axtarmışlar.\nBu vaxta qədər azadlıq, müstəqillik yolunda şəhid olan, dünyanın dörd bir yanına səpələnən, yüz ildir ki, üzü gülməyən millətimizin bu günə düşməsinin bir çox daxili və xarici səbəbləri olsa da günahın böyüyü özümüzdə-məndə, səndə, onda, bizdə-bir sözlə, qəflət yuxusuna dalmış bir millətin əksəriyyətindədir. Çünki bizlər İran İslam inqilabı dönəmində Xomeyninin aldadıcı xütbələrinə, “İran” adlandırılan bir məmləkətin iki dönəm prezidenti olmuş Xatəmi kimi yalançı bir “demokrat islahatçı”nın Azərbaycan Türklərinin dünya səviyyəli mədəniyyətini inkar edib “mədəniyyətlərin dialoqu”ndan danışmasına inanmış, fars şovinistlərinin fars dilini siyasət, bürokratiya və məzhəb dilinə, şiəliyi fars məzhəbinə və Fars Mərkəzli İranlılıq kimliyinin ideologiyasına çevirməsinə etinasız yanaşmış, İran İslam Cümhuriyyətinin Konstitusiyasında öz əksini tapmış 15, 19 və s. maddələrə əməl edəcəyini, “Azərbaycan dili bir sərmayədir. Bu sərmayəni daha da inkişaf etdirmək üçün elmi və əsaslı iş aparılmalıdır. Bu sərmayəni qorumaq üçün Universitet müəllimləri proqramlar hazırlamalı və bu dilin magistr və doktorluq səviyyəsində öyrənilməsinə şərait yaradılmalıdır. Azərbaycan fədəkarlıq, qeyrət və vətənpərvərlik yurdudur” söyləyən İran prezidenti Əhmədinicatın dilini tələb edən Azərbaycan Türklərinə qarşı insanlığa sığmayan işgəncələrə məruz qoyub onları “pantürkist” adlandırmasına bir millət olaraq ciddi reaksiya verməmiş, bu iyrənc, aldadıcı, faşist, fundamentalist bir rejimin “demokratiya”, “reforma” oyunlarına iştirakçı olmuşuq. Xalqımızın bir əsrlik mübarizəsi “İran” deyilən bu məmləkətdə reform və rejim dəyişikliyinə sərf olunub. Halbuki, iqtidar və rejim dəyişikliyi milli məsələni həll etməyib və bundan sonra da həll etməyəcək. Ona görə də Güney Azərbaycan Milli Hərəkatının əsas məqsədi müstəmləkə şəraitində yaşayan 40 milyonluq xalqımızı bu fars şovinizminin caynağından, “dünya terrorizminin sərkərdəsindən” (Böyük Rəsuloğlu) qurtarıb müstəqil yaşamasını təmin etməkdir. Bunun üçün ilk növbədə birlik lazımdır. Çünki “güc birlikdədir”. Bu birlik həm sözdə, həm də əməldə olmalıdır. Bu birliyi yaratmaq üçün yalançı təbliğat deyil, ağıllı siyasət aparmaq, millətə bu birliyin dəyərini aşılamaq lazımdır.\nBu gün artıq Güney Azərbaycan Türkləri yeni bir tarixi sürəcdən keçməkdədir. Güney Azərbaycan Türklərinin bu dövrə qədər yaşamadıqları bu tarixi sürəcin əsas mahiyyəti “İranlılıq”dan imtina edib “Azərbaycanlılıq” düşüncəsi ətrafında sıx birləşməkdir. Başqa bir deyimlə, Güney Azərbaycan Milli Hərəkatının əsas məqsədlərindən biri Milli Kimlik məsələsidir. Artıq bu günə qədər “İranlılıq” kimliyi uğrunda mücadilə aparan Azərbaycan Türkləri nəhayət solçuluq və sağçılıqdan imtina edərək öz milli kimliklərinə qayıtmış və Azərbaycan Türk kimliyi uğrunda mübarizəyə başlamışlar. Bunun nəticəsidir ki, “İranlılıq” kimliyi artıq dərin böhran keçirir. Çünki ona alternativ olaraq yaranan “Azərbaycanlılıq” kimliyi Azərbaycan Türklərini siyasi, iqtisadi, mədəni və milli cəhətdən öz ətrafında birləşdirib “Güney Azərbaycan Milli Hərəkatı” adlı müəzzən bir təşkilatla ona qarşı mücadilə etməkdədir. Bu Hərəkat artıq nə üçün mübarizə apardığını müəyyənləşdirmiş, özünün taktika və strategiyasını hazırlayaraq fəaliyyətə başlamışdır.\nİslam inqilabı dönəmindən fəaliyyətdə olan Güney Azərbaycan Milli Hərəkatı Quzey Azərbaycanın öz müstəqilliyini əldə etməsi ilə yeni bir mərhələyə qədəm qoyub. Bu Hərəkat ilk dəfə olaraq “Milli müqəddəratın təyini” məsələsini gündəmə gətirmişdir. “Babək qalasına yürüş”lə başlayan, Məşrutə qəhrəmanı Səttərxanı anma törənləri, Araz kənarındakı aksiyalar, Ərdəbildəki Sərçeşmə Məscidindəki və Şəbüstərdəki hadisələrə qədər Güney Azərbaycan Milli Hərəkatı qısa müddətdə 22 May 2006-cı il mərhələsinə yüksəlmiş və Güney Azərbaycan məsələsini dünya gündəminə gətirməyə nail olmuşdur. 22 May 2006-cı il Güney Azərbaycan tarixinə “Türk Milli Günü” kimi öz möhürünü vurmaqla Hərəkatın gələcək yönünü müəyyənləşdirmiş, onun ana qayəsini ortaya qoymuşdur. Əslində 22 May hadisəsi imperiya tərəfdarı olan hər iki qanada-Mühafizəkarlara və saxta demokratiya donu geymiş İslahatçılara vurulan tutarlı sapalaq idi.\nArtıq İran İslam Cümhuriyyətinin ana ideologiyası olan şiə məzhəbinə bürünmüş Fars Mərkəzli İranlılıq kimliyi də siyasi və ideoloji baxımdan iflasa uğrayıb. İran İslam Cümhuriyyəti dərin bir kriz içərisindədir. Bu kriz sadəcə ABŞ-İran, Reformist-Mühafizəkar münasibətləri və məşruiyyətlə bağlı deyil, həm də daha çox Güney Azərbaycanla bağlı münasibətlərdə də özünü göstərməkdədir. Bu proses həm də Güney Azərbaycan Türk kimiliyinin siyasiləşməsi, istər qlobal, sosial və siyasi, istərsə də mədəni və məhəlli anlamda özünü göstərməsi, dövlətin iqtisadi uğursuzluqları və xalqın kütləvi yoxsullaşması, toplumu mərkəzə bağlayan ideologiyaların çöküşü, Quzey Azərbaycan və Orta Asiya Türk Cümhuriyyətlərinin yaranması və bu bölgələrdə 1988-ci ildən sonra artmaqda olan Türkçülük Hərəkatları, Sovet İttifaqının çöküşü ilə neo-liberalizmin millətlərarası sistemdə güc qazanması və Qloballaşma prosesi ilə də bağlıdır.\nQuzeydə Müstəqil Azərbaycan Respublikasının yaranması, Güney Azərbaycan Milli Azadlıq Hərəkatı, Güney Azərbaycan Aydınlar Birliyi, Dünya Azərbaycanlıları Konqresi, Güney Azərbaycan Milli Oyanış Hərəkatı, Bütöv Azərbaycan Birliyi, Dünya Azərbaycanlılarının Haqlarını Müdafiə Komitəsi, Güney Azərbaycan Milli Birlik Şurası və ən başlıcası Güney Azərbaycan Milli Hərəkatı kimi siyasi və ictimai təşkilatların yaranması və Güney Azərbaycanda etnosiyasi hərəkata yeni boyutlar qazandıran Babək qalasına düzənlənən yürüşlər, 22 May 2006-cı il hadisəsi, Güney Azərbaycanla bağlı nəşr olunan məqalə və kitablar, televiziya verilişləri Güney Azərbaycanın nüstəqilliyi və iki Azərbaycanın birləşməsi strategiyasını ortaya qoymuşdur. Artıq 11 etnik qrupu içində barındıran İran imperiyasını tək mərkəzdən idarə etmək qeyri-mümkündür. Fars şovinizminin ürünü olan “tək millət, tək dövlət, tək məmləkət, tək dil və tək mədəniyyət”lilik milli kimlikləri aşağıladığından ölkədə etnik qruplarla şovinist fars molla rejimi arasında qütbləşmə yaratmış, hətta bu qütbləşmə düşmənçiliyə çevrilmişdir. Bəzi ziyalılar rejimə açıqca mesaj göndərərək bildirirlər ki: “Şah etnik məsələlərə yetəri qədər ilgi göstərsəydi, bu gün də iqtidarda olardı” (Bax: Əli əl-Tai, Bohrani-hoviyyeti qovmi dər İran, Tehran 1378, səh. 253). Bütün bunlara baxmayaraq molla rejimi bu cür tələbləri “bölücülük” kimi dəyərləndirir. Bu durum “İran” deyilən məmləkətdə önümüzdəki illərdə etnosiyasi hərəkatların yeni bir mərhələyə daxil olacağından xəbər verir.\nRejim tərəfindən ayrıseçkilik iqtisadiyyatda da özünü göstərir. Belə ki, ölkənin ən böyük yatırımları fars bölgələrinə yönəldilir, digər bölgələr iqtisadi cəhətdən səfalətə sürüklənir. Mərkəzlə digər bölgələr arasındakı iqtisadi, siyasi, ekoloji və mədəni ayrıseçkilik siyasi rəqabəti daha da gücləndirməkdədir. Rejimin ölkədəki ayrı-ayrı xalqlara tətbiq etdiyi basqı və şiddətlər mövcud ziddiyyətləri daha da artırır, etnosiyasi hərəkatlar üçün gərəkli şərait hazırlayır. Artıq bundan sonra İran hakimiyyəti əsaslı liberal dəyişikliklər etmədən cəmiyyəti idarə edə bilməyəcək və əgər yenə də cəmiyyəti bu insanlıqdışı üsullarla zor gücünə idarə etmək istəsə, onda sözün həqiqi anlamında inqilabi şərait yaranacaq və İran molla rejimi bunun altından çıxa bilməyib tarixə mal olacaq. “İran” deyilən məmləkət də öz qlafı olan Persistana çəkilməyə məcbur olacaq. İran molla rejiminin aqibəti də öz sələfi şovinist pəhləvi rejiminin aqibəti kimi olacaq. Çünki bu rejim də 30 illik hakimiyyəti dönəmində pəhləvi rejimi kimi ölkənin digər xalqlarına, xüsusilə Güney Azərbaycan Türklərinə ögey münasibət bəsləyərək bu bölgələrdə ağır sosial-iqtisadi şərait yaratmış, bu da azmış kimi Güney Azərbaycan Türklərinə fars şovinizm prinsipləri ilə yanaşaraq onları aşağılamış, özlərinin yazdığı Anayasa qanunlarına əməl etməmişdir ki, bütün bunlar da fars olmayan digər xalqların, xüsusilə 40 milyonluq Güney Azərbaycan Türklərinin rejimə olan inamını ciddi sarsıtmış və onların ictimai fikrində Milli Kimlik davasını ön plana çıxarmışdır.\nİdeoloji və siyasi baxımdan 30 illik məzhəbçi Fars Mərkəzli İranlılıq kimliyi ölkədəki digər etnik kimliklərin də siyasi müstəvidə ciddi güc qazanmasına vəsilə olmuşdur. Ona görə də gələcəkdə şovinist molla rejiminin çökməsi ilə İran parçalanmasa belə etnik kimlikləri nəzərə alan yeni bir yapı ortaya çıxacaqdır. Bu baxımdan İran molla rejiminin ömrünü uzadacaq hər cür xarici və daxili amil Güney Azərbaycanın zərərinədir. Ona görə də Güney Azərbaycan Türkləri öz milli hədəflərinə çatmaq üçün bu rejimin devrilməsində demokratik üsullardan maksimum istifadə etməlidir.\nSiyasi analitiklərin fikrincə hər hansı bir siyasi düzən dörd böyük böhranla qarşılaşdıqda ortadan qalxmış olur. Bu böhranlardan biri xalqın rejimə və onun keçirdiyi seçkilərə inamının itməsi və seçkilərdə passiv iştirak etməsi ilə bağlıdır. İran İslam Respublikasının bütün xalqları bu rejimə və onun keçirdiyi seçkilərə artıq inamlarını itiriblər. Digər bir böhran rejimin iqtisadi və ictimai sorunlarını həll edə bilməməsi ilə bağlıdır. Mola rejimi ölkənin iqtisadi və sosial məsələlərini həll edə bilmədiyindən xalq kütləvi şəkildə yoxsullaşıb. Başqa bir böhran rejimin içəridən bölünməsi, rejimdaxili qütbləşmənin yaranması və rejimin öz müxaliflərinin təşkilatlanmalarının qarşısını ala bilməməsi ilə bağlıdır. Bugünkü İran molla rejimi iki əks qütbə ayrılıb. Bu əks qütbləşmə ölkə sərvətlərinə sahib olmaq uğrunda mübarizəyə əsaslandığından getdikcə daha kəskin xarakter alacaq. Digər və ən həlledici böhran isə məşrutiyyət böhranıdır. Yəni dövlətdə hakim olan etnik qrupun dünyagörüşü və ideologiyası dövlət tərkibində olan xalqların əksəriyyəti tərəfindən qəbul edilməməsi ilə bağlıdır. Bəlli olduğu kimi bugünkü İran İslam Respublikası 11 etnosdan ibarət yapıya sahibdir ki, bunlar içərisində Güney Azərbaycan Türkləri istər coğrafi ərazisi, istər əhalisi, istər tarixi keçmişi və istərsə də mədəniyyəti ilə digərlərindən üstün mövqedədirlər.\nBəllidir ki, milli dövlətlər milli ərazilərə görə qurulur. Güney Azərbaycanın tarixi əraziləri Güney Azərbaycan Türklərinin milli əraziləridir. Hələ tarixdə “İran” adı yox ikən “Azərbaycan ” adı var idi. Məhz bu coğrafi ərazinin əzəli adı olan Azərbaycanda Azərbaycan dövlətinin qurulması məntiqidir. Böyük Nadir Şah Əfşar buyurmuşdur ki: “Bir qadın, bir də dövlət paylaşıla bilməz”. Ona görə də artıq Güney Azərbaycan Türkləri Farslarla bir dövlət çatısı altında yaşaya və dövləti paylaşa bilməzlər.\nBütün millətlərin daxilində çağlayan bir enerji mövcuddur. Bu enerjini toplayıb bəlli bir hədəfə yönləndirəndə istənilən nəticə əldə edilir. 50 milyonluq Azərbaycan Türkünün başlıca vəzifəsi bu enerjisini toplayıb ilk öncə Güney Azərbaycan Milli dövlətini, daha sonra isə Bütöv Azərbaycan dövlətini yaratmaq olmalıdır. Bunun üçün Azərbaycan Türkləri ilk növbədə “İran Türkləri” tezisini müdafiə edərək farslarla birgə bir dövlət çatısı altında yaşamağı (əgər buna yaşamaq demək olarsa-A.M.) irəli sürən və: “Bizim (Türklərlə Farsları nəzərdə tuturlar-A.M.) ortaq keçmişimiz və tarixi xatirələrimiz (həqiqətən də millətimizin qanının su kimi axıdılması, dilini tələb edənlərin insanlıqdışı işgəncələrə məruz qalması tarixi və bugünkü xatirələrimizdir-A.M.) var, nə üçün İrandan ayrılaq” deyən tarixi yaddaşsız və çağdışı görüşlü bir qrup piylənmiş Türkəsillilərə əhəmiyyət vermədən millətimizin milli enerjisinin kəmiyyətini keyfiyyət çatısı altında ahəngdar bir biçimdə mərkəzləşdirib öz məqsədinə doğru mübarizəsini davam etdirməlidirlər. Bu piylənmişlər unudurlar ki, tarix “İran Türkləri” ideyasını müdafiə edən bəlli başlı bir tarixi şəxsiyyət tanımır. Halbuki “Azərbaycan Türkləri” məfkurəsinin çiləsini çəkən və yalnız Azərbaycana deyil, bütün Türk dünyasına örnək olan Səttərxan, Əlibəy Hüseynzadə, Əhməd Ağaoğlu, Xiyabani, Əlimərdan bəy Topçubaşov, Məmmədəmin Rəsulzadə, Pişəvəri, Səhənd, Sahir, Şəhriyar, Elçibəy və s. kimi düşüncə və dövlət adamları vardır ki, onlar təfəkkürü, mənəvi və mədəni, siyasi və ideoloji mirasları ilə Quzey Azərbaycan, Güney Azərbaycan və Bütöv Azərbaycan dövlətlərinin və Güney Azərbaycan Milli Hərəkatının hədəflərini müəyyənləşdirmiş, bununla da Azərbaycan Türklərinin qəlbində əbədi taxt qurmuşlar.\nXalqın hüququnu qəsb etmişlərə rəhm etmək xalqa xəyanətdir.\nSiyasi analitiklərin fikrincə Güney Azərbaycan Türklərinin etinasızlığı və sadəlövhlüyü üzərində inşa edilən fars şovinizmini Güney Azərbaycan Türklərinin öz əzəli vətəni Azərbaycana və Türk Milli kimliyinə tam sahib çıxması, müasirlik və onun mahiyyətini əks etdirən demokratiya ilə aradan qaldırmaq olar.\nBu gün Türk Milli Kimliyini öz duyğu, düşüncə və əməlinin mərkəzi seçən Güney Azərbaycan Milli Hərəkatı öz siyasi enerjisini Milli qurtuluş yoluna yönəldərək fars şovinizminin qarşısında dura biləcək yeganə gücə çevrilmişdir. Güney Azərbaycan Milli Hərəkatı fars şovinizminin 1924-1979-cu illər pəhləvi və 1979-cu ildən bu günə qədərki İslam Cümhuriyyətinin Güney Azərbaycana və Güney Azərbaycan Türklərinə qarşı apardığı şovinist siyasətə - Azərbaycanın coğrafi ərazilərini müxtəlif əyalətlərə (ostanlara) bölməsinə, Azərbaycan ərazilərində müxtəlif etnik qrupları yerləşdirməsinə, Azərbaycan Türklərinin tarixini, dilini və mədəniyyətini saxtalaşdırmasına, “şiəlik və islamçılıq” pərdəsi altında farslaşdırmaq və İranlılaşdırmaq və s. kimi assimilyasiya siyasətlərinə-qarşı ortaya çıxan və Azərbaycan Türk kimliyini qoruyan milli bir siyasi Hərəkatdır.\n1890-cı il “Tənbəki Hərəkatı”ndan başlayaraq 1906-1911-ci il “Məşrutə Hərəkatı”, 1920-ci il “Xiyabani Hərəkatı”, 1945-1946-cı il “Pişəvəri Hərəkatı” və sonrakı Hərəkatlardan günümüzə qədər formalaşma dövrü keçirən və özündən öncəki bütün bu Hərəkatların uğur və məğlubiyyətlərinin səbəblərini dərindən araşdıran Güney Azərbaycan Milli Hərəkatı indi artıq Güney Azərbaycan istiqlalçı qüvvələrinin dinamizminə çevrilmişdir. “Kimsə Güney Azərbaycanın müstəqilliyini bizlərə bəxş etməyəcək” fəlsəfəsini dərindən anlayan Milli Hərəkatçılar özləri üçün “İstiqlalı” təməl məfkurə olaraq seçmiş və həyatlarını bu yolda qurban verməyə söz vermişlər. Onlar böyük Şeyx Məhəmməd Xiyabaninin məşhur müraciətini özlərinin həyat fəlsəfəsinə çevirərək mübarizələrini davam etdirməkdədirlər. Xiyabani bu müraciətində göstərirdi ki: “Ey Azərbaycan xalqı! Sənin birinci yardımçın Sən Özünsən. Sən özün özünə nicat verəcəksən. Əgər keçmişinin cövhər və qanı damarlarından axırsa, Sən öz qüdrətinlə o parlaq səhərə çatacaqsan”.\nBu gün Güney Azərbaycan Türklərinin birinci müttəfiqi məhz müasirlik və onun mahiyyətini əks etdirən demokratiya və insan haqları məsələsidir. Böyük Rəsuloğlu haqlı olaraq göstərir ki: “Şovinizmin beynəlxalq səviyyədə əleyhimizə apardığı siyasi fəaliyyətə... qarşı ən dəyərli silah radikallıq, yıxıcılıq deyil, demokratiyadır. Güney Azərbaycan Milli Hərəkatı indiki anda yalnız beynəlxalq hüquq normalarından, milli müqəddəratımızı təyin hüququndan istifadə edərək fars şovinizmini diz çökdürə bilər...Bizim öz daxilimizdəki çatışmazlıqları gizlətmədən açıqlayıb, analiz edib çarə yolu tapmağımız Hərəkatımızın gələcəyinin təminatıdır” (Seçmələr bizimdir-A.M. Bax: Böyük Rəsuloğlu, Azərbaycan uğrunda bizim yol, Bakı 2009, səh. 90-91).\nBugünkü Güney Azərbaycan Milli Hərəkatı konkret bir siyasi təşkilat olmadığından, başqa sözlə, təşkilatsız bir təşkilat olduğundan (Təşkilatın nə konkret sədri, nə konkret məclisi, nə konkret idarə heyəti, nə konkret mətbu orqanı, nə də konkret ünvanı var-A.M.) şovinist molla rejimi çaşbaş qalıb. Artıq bu Hərəkat istiqlalçısından, federalistindən, Bütöv Azərbaycançısından asılı olmayaraq “Milli müqəddəratın təyin edilməsi” məsələsində birləşmə ərəfəsindədir. Milli Hərəkat artıq mövcud və yeni yaranmaqda olan Azərbaycan milli təşkilatlarını da öz ətrafında birləşdirmə gücünə və siyasi potensiala malikdir. Çünki bu Hərəkat Güney Azərbaycanın gələcəyini, qurtuluş və milli səadətini “İran coğrafiyası” içərisində deyil, “Azərbaycan coğrafiyası” çərçivəsində görür. Bu gün artıq istər daxildə, istərsə də xaricdə yaşayan milli qüvvələrin əksəriyyəti özünü “İranlı”deyil, “Azərbaycanlı” olaraq qəbul edirlər. “İran mərkəzli” siyasi meyllərin sayı getdikcə azalmaqdadır. “İranlılıq” kimliyinin çöküş mərhələsinə qədəm qoyması “Azərbaycanlılıq” kimliyinin güclənməsinə səbəb olmuşdur ki, bu da Güney Azərbaycan Milli Hərəkatının yüksəlişini təmin etmişdir. Bu gün Güney Azərbaycan Türklərinin siyasi xəritəsinə nəzər salsaq görərik ki, onların əksəriyyətini istiqlalçılar təşkil edir. Deməli, istiqlalçılıq siyasi və sosial bir zərurət kimi ortaya çıxıb. Artıq Güney Azərbaycan Türklərinin qalxışı təkcə Təbriz, Urmu, Ərdəbil, Zəncan və Həmədanda deyil, Qum, Savə, Tehran, Ərak və s. kimi ərazilərdə də görünməkdədir. Getdikcə artan bu oyanış və dirçəlişin qarşısını zindanlarla, işgəncələrlə almaq mümkün deyil. Özlərini şiə məzhəb adlandıran bu fars şovinistləri şiələrin imamı Əli həzrətlərinin “Hakimiyyət küfr ilə qalar, zülm ilə qalmaz” hədisini belə heçə sayaraq Güney Azərbaycan Türklərinə insanlıq tarixinin bütün zülmlərini tətbiq etsələr də “Heç bir fırtına qarşısında sarsılmayan Azərbaycan xalqı fars şovinizminə qalib gələcək, millətimiz qətiyyətlə öz müqəddəratını təyin edəcəkdir. Bunun başqa bir yolu yoxdur” (Böyük Rəsuloğlu).\nGüney Azərbaycan Milli Hərəkatı Rza xan Pəhləvinin, Əbdülkərim Suruşunun, Tağı Əraninin, Mehdi Bazərqanın, İbarahim Yəzdinin, Əhməd Şamlunun, Mahmud Əfsaharinin, Əhməd Kəsrəvinin, Fərrux Nigahdarinin, Məsud Rəcəvinin, Məhəmməd Hənifnəjadinin, Bijən Cəzəninin, Əlirza Nabdəlinin, Əli Şəritinin, Məhəmməd Xatəminin, Rəfsancaninin, Pəhləvi hakimiyyətinin, İslam Cümhuriyyətinin, Xalqın Mücahidlərinin, Xalqın Fədailərinin, Nehzət Azadinin, Səltənət Tələblərinin və “İran” adlandırılan məmləkətdə mövcud digər siyasi axımları birləşdirən və bəzi fikri ixtilaflarına baxmayaraq bütün bu şəxslərin, təşkilatların və siyasi şovinist axımların birgə yaratdıqları “Fars Mərkəzli”, “İran Mərkəzli”, Düşüncə Sistemlərinə qarşı özünün “Türk Mərkəzli” və “Azərbaycan Mərkəzli” Düşüncə sistemini alternativ olaraq ortaya qoymuşdur.\nBu gün artıq Azərbaycan Mərkəzli Türkçü Düşüncə Sistemi ilə silahlanan Güney Azərbaycan Milli Hərəkatı xalqın istəklərinin, qorxularının, dost-düşmənlərinin, tarixinin, coğrafiyasının, dilinin, mədəniyyətinin, güvənliyinin və s. sərhədlərini müəyyənləşdirib hədəfə doğru mərhələ-mərhələ irəliləməkdədir. Bu Hərəkatın hədəfi Azərbaycan Türk kimliyini iyrənc şovinist fars assimilyasiya siyasətindən qorumaqdır. Bu Hərəkatın yeni dönəmdə “Biz Azərbaycanlıyıq, İranlı deyilik”, “Biz Türkük, Fars deyilik”, “Babək, Səfər Xan Qəhrəmani, Səttarxan İran milli qəhrəmanları deyil, Azərbaycan milli qəhrəmanlarıdır” kimi təməl çağırışları onun qayəsini göstərən çox önəmli siyasi və milli mübarizə hədəflərinin göstəricilərindəndir. Bütün bunlar “İranlılıqdan” “Azərbaycanlılığa” doğru gedən yolun başlanğıcı, “İranlılıqdan” ayrılaraq Azərbaycan Türk kimliyinə sahib çıxmaq deməkdir. Artıq uzun sürən tarixi təcrübənin və tarixi zərurətin məhsulu olan “Azərbaycan Türk kimliyi” Güney Azərbaycan Milli Hərəkatının təyinedici faktoruna çevrilmişdir. Beləliklə “Azərbaycanlılaşmaq, Türkləşmək və Çağdaşlaşmaq” düşüncəsini mənimsəyən Güney Azərbaycan Milli Hərəkatı İran Mərkəzli fars şovinizminin mahiyyətini tam anlayaraq Azərbaycan türk kimliyini qorumaq, gücləndirmək və inkişaf etdirməklə yeni bir mübarizə mərhələsinə daxil olmuşdur.\nGüney Azərbaycan Milli Hərəkatının ideya qaynağı istiqlal və Bütövlük məfkurəsini də öz içində barındıran Azərbaycan Mərkəzli Türkçü Düşüncə Sistemidir. Azərbaycan Mərkəzli Türk Düşüncə Sistemi Azərbaycan Türklərinin iqtisadi, siyasi, sosial və mədəni inkişafını qapsayan milli səadətini Azərbaycanlılıqda görən, Azərbaycan Türk kimliyini mərkəz qəbul edən, Azərbaycan Türklərinin dil, tarix, coğrafiya və mədəni düşüncəsini ortaya qoyan, istiqlal və Bütövlüyü Azərbaycanlılıq kimliyinin nəticəsi hesab edən, Güney Azərbaycan Türklərinin problemlərini İran mərkəzli arayışların içərisində həll olunmayacağını irəli sürən, Fars və İran Mərkəzli hər cür arayışların Azərbaycan və Azərbaycanlılıq varlığına təhdit və təhlükə olaraq görən və Azərbaycanı mərkəz qəbul edən və Azərbaycan Türk milliyyətçiliyndə milliyyətçilik və dövlətçiliyi birləşdirən bir dünyagörüşdür. Bu dünyagörüşün başlıca hədəfi Azərbaycan Türk kimliyini qorumaq və bu kimlik içərisində Azərbaycan Türklərini iqtisadi, siyasi və mədəni inkişafa erişdirməklə sonda Müstəqil, Demokratik Güney Azərbaycan Dövlətini yaratmaq, Azərbaycanın Bütövlüyünə nail olmaq və onu əbədi qoruyub saxlamaqdır. Bu anlamda Azərbaycan Mərkəzli Türkçü Düşüncə Sistemi bu ideyanın müəllifi Arif Kəskin Bəyin də qeyd etdiyi kimi: “İstiqlal və Bütövlük problemimiz həll olunduqdan sonra da Azərbaycan və Azərbaycanlılıq olqusu davam edəcək. Bu yöndən baxıldığında istiqlal və Bütövlük bir dönəmsəl problemdir. Ancaq Azərbaycan və Azərbaycanlılıq isə tarix boyu davam edən bir olqudur”.\nBu gün Güney Azərbaycan Milli Hərəkatı “İran” adlandırılan məmləkətdə mövcud rejimə qarşı duracaq yeganə güc mərkəzidir. İran İslam Cümhuriyyətində bu Hərəkatın heç bir alternativi yoxdur. Ona görə də ayrı-ayrı strateji araşdırmalar mərkəzlərinin gəldiyi son nəticə bundan ibarətdir ki, ABŞ İran siyasətini və bütövlükdə İran siyasi sistemini dəyişdirmək istiqamətində bir sıra siyasi planlar hazırlayıb ki, bunlardan biri də Güney Azərbaycan Milli Hərəkatı ilə yaxınlıq etmək planıdır. Bu plan tarixdə ilk dəfə 1906-cı il Məşrutə inqilabında gündəmə gətirilmişdi. 1906-1911-ci il Məşrutə inqilabında bəzi Amerikalılar Azərbaycanlılarla birlikdə iştirak etmiş, hətta Təbrizdə tarix müəllimi işləyən Huvart Baskervil adlı bir Amerikalı Azərbaycanlı Məşrutəçilərlə birgə həlak olmuşdu. Azərbaycan Demokrat Partiyasının dəvəti ilə İranda inzibati və siyasi islahatlar həyata keçirmək üçün gələn Morqan Suster adlı digər bir Amerikalı da Məşrutə inqilabı məğlubiyyətə uğradıqdan sonra ölkədən getməyə məcbur olmuşdu. Beləliklə, demək olar ki, Amerika 1906-1911-ci il Məşrutə inqilabının təməl dinamiti olan Güney Azərbaycanlıları bu və ya digər dərəcədə dəstəkləmişdir. Fəqət bəlli olduğu kimi Məşrutə Hərəkatı Milli Hərəkatdan daha çox istibdad əleyhinə bir hərəkat idi.\nABŞ-ın Güney Azərbaycana ikinci münasibəti 1945-1946-cı illərdə olmuşdur. Bu illərdə Seyid Cəfər Pişəvərinin başçılığı ilə qurulan Milli Hökumət SSRİ ilə yaxınlıq etdiyindən ABŞ Güney Azərbaycanda sosialist dövlət qurulmasından ehtiyat edərək bu hökuməti devirmək üçün ciddi fəaliyyətə başlayaraq Sovet ordusunun Azərbaycandan çıxarılmasına nail olmuş və ardınca da pəhləvi ordusu Amerikalı general Şvartskopfun komandanlığı altında Güney Azərbaycana hücum etmiş, beləliklə də bir illik Güney Azərbaycan Milli Hökuməti ABŞ-ın dəstəyi ilə pəhləvi şah rejimi tərəfindən devrilmişdi.\nABŞ-ın Güney Azərbaycana üçüncü münasibəti İran İslam Respublikasının siyasi sistemini dəyişməyə yönəlik siyasəti ilə başlamışdır. Bunun başlıca səbəbi Güney Azərbaycan Türklərinin İran əhalisi içərisində sayca çoxluğu, onların siyasi hadisələrə qarşı həssas və açıq olmaları, Məşrutə inqilabı dövründə və 1941-ci ildə Rza şahın, 1979-cu il İslam inqilabında da Məhəmməd Rza şahın tac-taxtdan məhrum edilməsində həlledici gücə malik olmaları, bugünkü gündə İranda Güney Azərbaycan Milli Hərəkatı gücündə heç bir siyasi hərəkatın olmamasıdır. Artıq ABŞ da anlayıb ki, “Təbriz istəməzsə, İranda heç bir dəyişiklik olmaz”.\nSon dövrlərdə İranda mərkəzdənqaçma hərəkatları içərisində ciddi şəkildə öz ağırlığını ortaya qoymağı bacarmış ən güclü hərəkat da Güney Azərbaycan Milli Hərəkatıdır. Ona görə də bütün bunları nəzərə alan ABŞ yeni dövrdə İran siyasi sistemini öz xeyrinə dəyişdirmək və öz strateji maraqlarını təmin etmək üçün Güney Azərbaycan Milli Hərəkatının siyasi enerjisindən maksimum istifadəyə çalışır. ABŞ həmçinin gələcəkdə İrandakı etnik hərəkatları öz strateji mənafeyi çərçivəsində şəkilləndirmək və gələcək etnik formalaşmada söz sahibi olmaq niyyətindədir. Ona görə də Amerikanın siyasi gündəmində yer alan Güney Azərbaycan Milli Hərəkatı da öz siyasətini milli mənfəətləri əsasında müəyyənləşdirməlidir. Əks təqdirdə Güney Azərbaycan 1906-1911-ci il Məşrutə və 1945-1946-cı il Milli Hökumət təcrübələrini təkrar yaşaya bilər.\nGüney Azərbaycan siyasi enerjisini İranı qorumaq üçün deyil, Güney Azərbaycanın müstəqilliyinə, öz müqəddəratını təyin etməyə sərf etməlidir. Güney Azərbaycan Milli Hərəkatı öz siyasətini region və dünya siyasəti və öz milli mənafeyi çərçivəsində formalaşdırmalı, nə beynəlxalq aləmdə söz sahibi olan dövlətlərə münasibətdə düşmən mövqedə olmalı və nə də hər hansı bir dövlətin müstəmləkəçiliyini qəbul etməlidir. Heç bir xarici dövlətin köməyi və dəstəyinə arxalanmamalı, öz gücünə inanmalıdır. Bu gün özünü daxildə və beynəlxalq aləmdə təsdiqlədən Güney Azərbaycan Milli Hərəkatı öz ali hədəfinə təkamül yolu ilə irəlilədikcə tarixi həqiqətləri ortaya çıxaracaq, Güney Azərbaycan Türklərinin enerjisini bir yerə toplayaraq müstəqil, demokratik Güney Azərbaycan dövlətini yaradacaq. Milli Hərəkat Bütöv Azərbaycan məsələsinə bir milli hədəf, milli strategiya və milli prinsip kimi yanaşır və inanır ki, bunu gələcəkdə Ümummilli Hərəkat gerçəkləşdirəcək.


Qaməti düzgün formalaşdıran “ağıllı” stul hazırlanıb – Yenicag.Az\nAna Səhifə Sağlamlıq Qaməti düzgün formalaşdıran “ağıllı” stul hazırlanıb\nYeni Çağ Media Qrupu – Yanvar 14, 2020 - 22:06\nRusiya Federasiyasının Cənubi Ural Dövlət Universitetinin alimləri məktəblilərin qamətini nəzarətdə saxlayan stul hazırlayıblar.\nYenicag.az e-tibb.az-a istinadən xəbər verir ki, “ağıllı” stulun tənzimləyiciləri oturan şəxsin vəziyyətini müəyyən edir və səliqəsiz şəkildə oturduqda siqnal verir.\nTənzimləyicilər bütün informasiyanı uşağın valideyninin və ya müəlliminin mobil telefonuna ötürür. Məlumat ötürülməsi Wi-Fi və ya Bluetooth vasitəsilə həyata keçirilir. Qurğunun köməyilə müəllimlər hər bir məktəblinin vəziyyətini öz monitorlarında izləyə biləcəklər.\nmektebli, ofis, qamət, rus,